****

**รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ประจำเดือนพฤศจิกายน 2565**

**ณ ห้องประชุมพิรุณ 1 สำนักงานเกษตรจังหวัดแพร่**

**วันที่ 30 พฤศจิกายน 2565**

**\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าประชุม**

1. นายสมเกียรติ ทะฤาษี นักวิชาการส่งเสริมการเกษตรชำนาญการพิเศษ

รักษาราชการแทน เกษตรจังหวัดแพร่

2. นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร

3 นางพนัชกร จันทร์ทวี หัวหน้ากลุ่มยุทธศาสตร์และสารสนเทศ

4. นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต

5. นางกัญจนา สอนอุ่น หัวหน้าฝ่ายบริหารทั่วไป

6. นายเรืองกิตติ์ พันธุ์เลิศเมธี เกษตรอำเภอเมืองแพร่

7. นายศุภมิตร อินต๊ะ เกษตรอำเภอเด่นชัย

8. นายภูเบศ สิริธราพงศ์ เกษตรอำเภอร้องกวาง

9. นางหนึ่งฤทัย กองนำ เกษตรอำเภอสูงเม่น

10. นายสำรวย ปัทม์ธรรม เกษตรอำเภอสอง

11. นายธเนศพล วงศ์เจริญ เกษตรอำเภอหนองม่วงไข่

12. นางจรรฎา ดีปาละ เกษตรอำเภอลอง

13. นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ   
 รักษาราชการแทนเกษตรอำเภอวังชิ้น

**ผู้เข้าร่วมประชุม**

1. นายชูพงศ์ ธนะไพศาขมาส นักวิชาการส่งเสริมการเกษตรชำนาญการ

2. นางลัดดาวัลย์ พรวญหาญ นักวิชาการส่งเสริมการเกษตรชำนาญการ

3. นายตุลย์ แก่นหอม นักวิชาการส่งเสริมการเกษตรชำนาญการ

4. นายสุรเชษฐ์ พินทรากุล นักวิชาการส่งเสริมการเกษตรปฏิบัติการ

5. ว่าที่ร้อยตรีหญิงพัชรินทร์ สอนปันติ นักวิชาการส่งเสริมการเกษตรปฏิบัติการ

6. นางสาวจีรนันท์ อึ้งจิตรไพศาล นักวิชาการส่งเสริมการเกษตรปฏิบัติการ

7. นางสาวปรียานุช ปิยะโกศล นักวิชาการส่งเสริมการเกษตรปฏิบัติการ

8. นางสาวอัจฉราวรรณ สันป่าเป้า นักวิชาการส่งเสริมการเกษตรชำนาญการ

9. นางสาวแพงมณี ขัดนันตา นักวิชาการส่งเสริมการเกษตรปฏิบัติการ

10. นางแววตา โสภารัตนากูล เจ้าพนักงานการเงินและบัญชีชำนาญงาน

12. นางสาวศุภลักษณ์ สำเภา เจ้าพนักงานธุรการชำนาญงาน

11. นางสาวผกาวดี จักรผัน เจ้าพนักงานธุรการ

**เริ่มประชุมเวลา 09.00 น.**

**ระเบียบวาระที่ 1 วาระประธานแจ้งให้ทราบ** นายสมเกียรติ ทะฤาษี นักวิชาการส่งเสริมการเกษตรชำนาญการพิเศษ รักษาราชการแทนเกษตรจังหวัดแพร่ แจ้งวาระ ดังนี้

**1.1 งานกรมส่งเสริมการเกษตร**

ตามที่ได้เข้าร่วมการประชุมผู้บริหารกรมส่งเสริมการเกษตร ครั้งที่ 9/2565 ผ่านระบบ Zoom   
เมื่อวันที่ 28 พฤศจิกายน 2565 มีวาระสำคัญแจ้งในที่ประชุมฯ ดังนี้

**1.1.1** **การเร่งรัดการเบิกจ่ายงบประมาณ ปีงบประมาณ พ.ศ. 2566**

- ภาพรวมกรมส่งเสริมการเกษตรเบิกจ่ายได้ร้อยละ 19.26

**1.1.2 โครงการโรงเรียนเกษตรกรในพระราชดำริฯ**

กรมส่งเสริมการเกษตรจะดำเนินการฟื้นฟูโครงการโรงเรียนเกษตรกรในพระราชดำริฯ   
โดยกรมส่งเสริมการเกษตรจะจัดหาบุคลากรที่เกษียณอายุราชการแล้ว และเคยผ่านการอบหลักสูตรโรงเรียนเกษตรกรในพระราชดำริฯ ชนิดพืช ข้าว พืชผัก และไม้ผล และจะจัดอบรมให้กับเจ้าหน้าที่กรมส่งเสริมการเกษตร เป็นหลักสูตรระยะสั้น เพื่อชี้แจง ทำความเข้าใจ ให้เจ้าหน้าที่ต่อไป

**1.1.3 แนวทางการบริหารสินทรัพย์ของกรมส่งเสริมการเกษตร**

เน้นย้ำเรื่องการ **ไม่อนุญาต**ให้บุคคล หรือหน่วยงาน เข้าไปใช้ประโยชน์ในอาคารสถานที่ของกรมส่งเสริมการเกษตร เช่น บ้านพัก หากมีการขอใช้ให้ทำหนังสือขอใช้ประโยชน์ เพื่อเป็นหลักฐาน

**1.1.4 แนวทางการจัดทำงบประมาณโครงการ**

หากมีการขอรับงบประมาณโครงการ จากงบพัฒนาจังหวัด หรืองบกลุ่มจังหวัด ให้แจ้งขอความเห็นชอบจากกรมส่งเสริมการเกษตรด้วย

**1.1.5 การขับเคลื่อนงานส่งเสริมการเกษตรด้วย BCG Model**

ตามที่กรมส่งเสริมการเกษตร ได้ชี้แจงการขับเคลื่อนงานส่งเสริมการเกษตรด้วย BCG Model เมื่อวันที่ 25 พฤศจิกายน 2565 ทำให้เห็นแนวทางการดำเนินงาน โดยกรมส่งเสริมการเกษตรจะทำคู่มือ เพื่อเป็นกรอบในการดำเนินงาน และจะส่งให้ทุกอำเภอต่อไป

**1.1.6 พ.ร.บ. ข้อมูลข่าวสาร PDPA**

- หน่วยงานที่มีการติดตั้งกล้องวงจรปิดในบริเวณสำนักงาน จะต้องติดป้ายแจ้งว่ามีการติดกล้องวงจรปิด

- กรณีที่มีหน่วยงานอื่น ขอข้อมูลจากทะเบียนเกษตรกร ผู้มีสิทธิอนุญาตในการให้ข้อมูล คืออธิบดีกรมส่งเสริมการเกษตร เนื่องจากมีผลเกี่ยวข้องกับข้อมูลส่วนบุคคลของเกษตรกร

**1.2 เรื่องจากการประชุมหัวหน้าส่วนราชการจังหวัดแพร่**

ตามที่ได้เข้าร่วมการประชุมกรมการจังหวัดแพร่ หัวหน้าส่วนราชการและหน่วยงานที่เกี่ยวข้อง ครั้งที่ 11/2565 เมื่อวันที่ 29 พฤศจิกายน 2565 เวลา 09.30 น. จังหวัดแพร่ มีวาระสำคัญแจ้งในที่ประชุมฯ ดังนี้

**1.2.1 หัวหน้าส่วนราชการ/หน่วยงาน ที่ย้ายมาดำรงตำแหน่งใหม่/ย้ายไปดำรงตำแหน่งในจังหวัดอื่น**

**ย้ายมาดำรงตำแหน่งใหม่**

**- พันเอก ธวัฒน์ อินกอง**

ตำแหน่งเดิม : ผู้บังคับกองพันทหารม้าที่ 28 กองพลทหารม้าที่ 1

ดำรงตำแหน่ง : ผู้บังคับกองพันทหารม้าที่ 12 กองพลทหารม้าที่ 1

**- พลตำรวจตรี ณัฐวุฒิ ภาคภูมิ**

ตำแหน่งเดิม : ผู้บังคับการสืบสวนสอบสวน ตำรวจภูธรภาค 6

ดำรงตำแหน่ง : ผู้บังคับการตำรวจภูธรจังหวัดแพร่

**- พันเอก ธำรงศักดิ์ บุญทักษ์**

ตำแหน่งเดิม : เสนาธิการมณฑลทหารบกที่ 35 เป็นรองผู้อำนวยการสำนักปฏิบัติภารกิจ  
 รักษาความมั่นคงภายในจังหวัด มณฑลทหารบกที่ 35 จังหวัดอุตรดิตถ์

ดำรงตำแหน่ง : รองผู้อำนวยการรักษาความมั่นคงภายในจังหวัดแพร่ (ฝ่ายทหาร)

**- นายนคร สายยืด**

ตำแหน่งเดิม : นายอำเภอภูกามยาว จังหวัดพะเยา

ดำรงตำแหน่ง : นายอำเภอสูงเม่น จังหวัดแพร่

**- นายสมเกียรติ อาจสังข์**

ตำแหน่งเดิม : นายอำเภอปัว จังหวัดน่าน

ดำรงตำแหน่ง : นายอำเภอร้องกวาง จังหวัดแพร่

**- นายแพทย์วิชิน โชติปฏิเวชกุล**

ตำแหน่งเดิม : ผู้อำนวยการโรงพยาบาล (ผู้อำนวยการเฉพาะด้าน (แพทย์))

โรงพยาบาลโพธาราม สำนักงานสาธารณสุขจังหวัดราชบุรี

ดำรงตำแหน่ง : ผู้อำนวยการโรงพยาบาล (ผู้อำนวยการเฉพาะด้าน (แพทย์))

โรงพยาบาลแพร่ สำนักงานสาธารณสุขจังหวัดแพร่

**- นายรุ่งรัตน์ มานะรุ่งเรือง**

ตำแหน่งเดิม : เจ้าพนักงานที่ดินจังหวัดชุมพร

ดำรงตำแหน่ง : เจ้าพนักงานที่ดินจังหวัดแพร่

**- นางสาวเพชรวรรณ นันทะสาร**

ตำแหน่งเดิม : ผู้อำนวยการกลุ่มงานพัฒนาฝีมือแรงงาน สพร.19 เชียงใหม่

ดำรงตำแหน่ง : ผู้อำนวยการสำนักงานพัฒนาฝีมือแรงงานแพร่

**- นายประเทือง เบ็ญพาด**

ตำแหน่งเดิม : นักวิชาการสรรพสามิตชำนาญการพิเศษ รักษาการในตำแหน่ง  
 ผู้เชี่ยวชาญด้านการบริหารการจัดเก็บภาษีสรรพสามิต   
 สำนักงานสรรพสามิตภาค 8 พิษณุโลก

ดำรงตำแหน่ง : สรรพสามิตพื้นที่แพร่

**- นายสุวรรณ์ สวัสดิ์มูล**

ตำแหน่งเดิม : สวัสดิการและคุ้มครองแรงงานจังหวัดแม่ฮ่องสอน

ดำรงตำแหน่ง : สวัสดิการและคุ้มครองแรงงานจังหวัดแพร่

**- นางสาวจินตนา ธนาวัชรโชค**

ตำแหน่งเดิม : จัดหางานจังหวัดเชียงราย

ดำรงตำแหน่ง : จัดหางานจังหวัดแพร่

**- นายอธิชัย ต้นกันยา**

ตำแหน่งเดิม : ผู้อำนวยการสถานีวิทยุโทรทัศน์แห่งประเทศไทย จังหวัดจันทบุรี

ดำรงตำแหน่ง : ประชาสัมพันธ์จังหวัดแพร่

**- นายอาณัติ มีบุญ**

ตำแหน่งเดิม : รองศึกษาธิการจังหวัดยะลา

ดำรงตำแหน่ง : ศึกษาธิการจังหวัดแพร่

**- นายวรายุทธ รักษ์ป่า**

ตำแหน่งเดิม : หัวหน้าศูนย์ควบคุมโรคติดต่อนำโดยแมลงที่ 1.3 เชียงราย

ดำรงตำแหน่ง : หัวหน้าศูนย์ควบคุมโรคติดต่อนำโดยแมลงที่ 1.5 แพร่

**1.2.2 ความคืบหน้าในการก่อสร้างศูนย์ราชการจังหวัดแพร่**

ก่อสร้างแล้ว 539 วัน คิดเป็นผลงานการก่อสร้างร้อยละ 6.85 ช้ากว่าแผนการดำเนินงานร้อยละ 12.93

**1.2.3 การจัดกิจกรรมเนื่องในวันคล้ายวันพระราชสมภพ พระบาทสมเด็จพระชนกาธิเษศร   
มหาภูมิพลอดุลยเดชมหาราช บรมนารถบพิตร วันชาติ และวันพ่อแห่งชาติ 5 ธันวาคม 2565**

ให้หน่วยงานจัดตั้งโต๊ะหมู่ประดิษฐานพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมเครื่องราชสักการะ (เครื่องทองน้อย) เผยแพร่กิจกรรมผ่านทางเว็ปไซต์ ตั้งแต่วันที่ 1 - 31 ธันวาคม 2565

**1.2.4 ศูนย์พัฒนาราษฎรบนพื้นที่สูงจังหวัดแพร่ เชิญร่วมบริจาคเครื่องอุปโภค บริโภค ให้กับกลุ่มเปราะบางที่อาศัยบนพื้นที่สูงในจังหวัดแพร่**

**1.3 เรื่องอื่นๆ**

**1.3.1 ร่วมต้อนรับองคมนตรีและคณะ ติดตามการขับเคลื่อนโครงการอ่างเก็บน้ำแม่แคมอันเนื่องมาจากพระราชดำริ**

วันที่ 24 พฤศจิกายน 2565 นายสมเกียรติ ทะฤาษี หัวหน้ากลุ่มอารักขาพืช รักษาราชการแทนเกษตรจังหวัดแพร่ พร้อมด้วยนายเรืองกิตติ์ พันธุ์เลิศเมธี เกษตรอำเภอเมืองแพร่ และนางรุ่งฤทัย รังษี นักวิชาการส่งเสริมการเกษตรชำนาญการ สำนักงานเกษตรจังหวัดแพร่ ร่วมต้อนรับท่านองมนตรี (นายพลากร สุวรรณรัฐ) ท่านรองอธิบดีกรมส่งเสริมการเกษตร (นายครองศักดิ์ สงรักษา) พร้อมคณะ ในการมาติดตามและขับเคลื่อนโครงการอันเนื่องมาจากพระราชดำริในพื้นที่จังหวัดแพร่ ณ โครงการอ่างเก็บน้ำแม่แคมอันเนื่องมาจากพระราชดำริ ตำบลสวนเขื่อน อำเภอเมืองแพร่ จังหวัดแพร่ ในการนี้นายธาตรี บุญมาก รองผู้ว่าราชการจังหวัดแพร่กล่าวต้อนรับ โครงการชลประทานแพร่ รายงานความคืบหน้าการก่อสร้าง และปัญหาอุปสรรค พร้อมแนวทางแก้ไข รองอธิบดีกรมส่งเสริมเกษตร ขอให้พื้นที่  
วางแผนการดำเนินการทางด้านการเกษตร เพื่อให้เกิดความยั่งยืนในพื้นที่ ทางท่านองคมนตรี ได้วางแผนให้มีการประชาสัมพันธ์โครงการฯ โดยท่านจะเข้ามาร่วมในลำดับต่อไป ในการนี้ได้รับการสนับสนุนการให้ข้อมูลและการดำเนินการจากนายณัฐ วังกาวรรณ นายกเทศมนตรีตำบลสวนเขื่อน

โดยหน่วยงานสังกัดกระทรวงเกษตรและสหกรณ์ จังหวัดแพร่ จะดำเนินการสนับสนุนเกษตรกรที่อยู่ในพื้นที่รับประโยชน์จากโครงการอ่างเก็บน้ำแม่แคมอันเนื่องมาจากพระราชดำริ โดยมีพื้นที่รับน้ำ 7,500 ไร่ ในช่วงฤดูฝน และ 1,000 ไร่ ในช่วงฤดูแล้ง โดยจะมีการวิเคราะห์พื้นที่ วางแผน ว่าจะดำเนินการด้านการเกษตรอย่างไรร่วมกับเกษตรกรในพื้นที่

**มติที่ประชุม** รับทราบ

**ระเบียบวาระที่ 2 วาระรับรองรายงานการประชุมเกษตรอำเภอ (MM) ประจำเดือนตุลาคม 2565   
เมื่อวันที่ 31 ตุลาคม 2565**

ตามบันทึกข้อความ ที่ พร 0009/ว 589 ลงวันที่ 15 พฤศจิกายน 2565 ได้แจ้งให้ตรวจสอบรายงานการประชุมเกษตรอำเภอประจำเดือน (MM) ประจำเดือนตุลาคม 2565 เมื่อวันที่ 31 ตุลาคม 2565   
หากมีข้อแก้ไขรายงานการประชุมฯ ขอให้แจ้งฝ่ายเลขานุการฯ ภายในวันศุกร์ที่ 25 พฤศจิกายน 2565   
หากพ้นกำหนดจะถือว่ารับรองรายงานการประชุมฯ

**มติที่ประชุม** รับรองรายงานการประชุมฯ

**ระเบียบวาระที่ 3 วาระสืบเนื่อง**

**3.1 ผลการเบิกจ่ายงบประมาณ ปี 2566** นางกัญจนา สอนอุ่น หัวหน้าฝ่ายบริหารทั่วไป แจ้งวาระ ดังนี้

งบประมาณปกติ (งบกรมส่งเสริมการเกษตร) ประจำปีงบประมาณ พ.ศ. 2566 ทางระบบสารสนเทศกองคลัง ณ วันที่ 29 พฤศจิกายน 2565 ได้รับการจัดสรรงบประมาณ 9,283,715 บาท ผลการเบิกจ่าย 1,990,055.50 บาท คิดเป็นร้อยละ 21.44

**3.2 ติดตามการเบิกจ่ายงบลงทุน**

**3.2.1 สำนักงานเกษตรจังหวัดแพร่**

การก่อสร้างอาคาร งบประมาณ 3,190,000 บาท ได้ประกาศราคากลางขึ้นเว็บไซต์สำนักงานเกษตรจังหวัดแล้ว เมื่อวันที่ 28 พฤศจิกายน 2565

**3.2.2 สำนักงานเกษตรอำเภอวังชิ้น**

การซ่อมแซมอาคารบ้านพักเกษตรตำบล งบประมาณ 558,700 บาท ดำเนินการประกาศแผนการจัดซื้อจัดจ้างในระบบ e GP เรียบร้อยแล้ว และดำเนินการแต่งตั้งคณะกรรมการกำหนดราคากลางแล้ว

**แผนการดำเนินงาน** ดำเนินการตามขั้นตอนการจัดซื้อจัดจ้างต่อไป

**มติที่ประชุม** รับทราบ

**ระเบียบวาระที่ 4 วาระเพื่อทราบ**

**4.1 ฝ่ายบริหารงานทั่วไป** นางกัญจนา สอนอุ่น หัวหน้าฝ่ายบริหารทั่วไป แจ้งวาระ ดังนี้

**4.1.1 กรมส่งเสริมการเกษตร ประกาศรับสมัครคัดเลือกเพื่อเลื่อนข้าราชการระดับชำนาญงานแต่งตั้งให้ดำรงตำแหน่งอาวุโส** ที่ว่างอยู่ได้แก่ ตำแหน่งเกษตรอำเภอ (เจ้าพนักงานการเกษตรอาวุโส จำนวน 15 ตำแหน่ง และตำแหน่งหัวหน้าฝ่าย (เจ้าพนักงานธุรการอาวุโส) ฝ่ายบริหารทั่วไป จำนวน 7 ตำแหน่ง โดยรับสมัครตั้งแต่วันที่ 15-30 พฤศจิกายน 2565 จังหวัดแพร่แจ้งเวียนให้กลุ่ม/ฝ่าย/อำเภอ ได้ทราบแล้ว โดยให้ส่งเอกสารการสมัคร  
ถึงฝ่ายบริหารทั่วไป สำนักงานเกษตรจังหวัดแพร่ ภายในวันที่ 24 พฤศจิกายน 2565

**4.1.2 พระราชบัญญัติการปฏิบัติราชการทางอิเล็กทรอนิกส์ พ.ศ.2565 ได้ประกาศในราชกิจจานุเบกษา เมื่อวันที่ 12 ตุลาคม 2565 และจะมีผลบังคับใช้เมื่อพ้นกำหนด 90 วัน นับแต่วันประกาศเป็นต้นไป**

- เหตุผลในการประกาศใช้พระราชบัญญัติฉบับนี้ คือ โดยที่รัฐธรรมนูญแห่งราชอาณาจักรไทย หมวด 16 การปฏิรูปประเทศ มาตรา 258 ข. ด้านการบริหารราชการแผ่นดิน (1) บัญญัติให้มีการนำเทคโนโลยี  
ที่เหมาะสมมาประยุกต์ใช้ในการบริหารราชการแผ่นดิน และการจัดทำบริการสาธารณะ เพื่อประโยชน์ในการบริหารราชการแผ่นดิน และเพื่ออำนวยความสะดวกให้แก่ประชาชน แต่บทบัญญัติของกฎหมายที่ใช้บังคับอยู่ในปัจจุบัน  
ส่วนใหญ่ยังไม่เอื้อต่อการนำวิธีการทางอิเล็กทรอนิกส์มาใช้ในการอนุญาต การให้บริการ หรือการให้สวัสดิการ  
แก่ประชาชน ส่งผลให้ประชาชนมีภาระและต้นทุนในการติดต่อกับภาครัฐที่สูงเกินสมควร เป็นอุปสรรคต่อการเสริมสร้างความสามารถในการแข่งขันของประเทศ และไม่สอดคล้องกับเทคโนโลยีที่พัฒนาไปอย่างรวดเร็ว สมควรมีกฎหมายกลางว่าด้วยการปฏิบัติราชการทางอิเล็กทรอนิกส์เพื่อส่งเสริมให้การทำงานและการให้บริการของภาครัฐสามารถใช้วิธีการ  
ทางอิเล็กทรอนิกส์เป็นหลักได้ และโดยที่การนำเทคโนโลยีมาใช้ในการปฏิบัติราชการนั้นเป็นการดำเนินการตามแผนการปฏิรูปประเทศด้านการบริหารราชการแผ่นดิน (ฉบับปรับปรุง) กิจกรรมปฏิรูปที่ 1 ปรับเปลี่ยนรูปแบบการบริหารงานและการบริการภาครัฐไปสู่ระบบดิจิทัล จึงจำเป็นต้องตราพระราชบัญญัตินี้

- พระราชบัญญัติฯ นี้มี 24 มาตรา

- แผนการดำเนินการตามพระราชบัญญัติการปฏิบัติราชการทางอิเล็กทรอนิกส์ พ.ศ.2565

**4.1.3 คำสั่งกระทรวงเกษตรและสหกรณ์ ที่ 876/2565 เรื่อง ย้ายข้าราชการ**

**1) ว่าที่ร้อยตรีอาณัติ หุ่นหลา**

ตำแหน่งเดิม : เกษตรจังหวัดเพชรบุรี

ตำแหน่งใหม่ : ผู้อำนวยการกองการเจ้าหน้าที่

**2) นายวิชัย ตู้แก้ว**

ตำแหน่งเดิม : เกษตรจังหวัดลำพูน

ตำแหน่งใหม่ : ผู้อำนวยการสำนักพัฒนาคุณภาพสินค้าเกษตร

**3) นายวีรศักดิ์ บุญเชิญ**

ตำแหน่งเดิม : เกษตรจังหวัดสุพรรณบุรี

ตำแหน่งใหม่ : ผู้อำนวยการสำนักส่งเสริมและจัดการสินค้าเกษตร

**4) นางดวงสมร พฤฑฒิกุล**

ตำแหน่งเดิม : เกษตรจังหวัดราชบุรี

ตำแหน่งใหม่ : สำนักงานส่งเสริมและพัฒนาการเกษตรที่ 1 จังหวัดชัยนาท

**5) นายอุบล มากอง**

ตำแหน่งเดิม : ผู้อำนวยการกองพัฒนาเกษตรกรและวิสาหกิจชุมชน

ตำแหน่งใหม่ : สำนักงานส่งเสริมและพัฒนาการเกษตรที่ 3 จังหวัดระยอง

**6) นายกมล โสพัฒน์**

**ตำแหน่งเดิม : เกษตรจังหวัดอุบลราชธานี**

**ตำแหน่งใหม่ : สำนักงานส่งเสริมและพัฒนาการเกษตรที่ 4 จังหวัดขอนแก่น**

**7) นายเรืองพจน์ ธารานาถ**

ตำแหน่งเดิม : เกษตรจังหวัดเชียงราย

ตำแหน่งใหม่ : สำนักงานส่งเสริมและพัฒนาการเกษตรที่ 6 จังหวัดเชียงใหม่

**4.1.4 คำสั่งกระทรวงเกษตรและสหกรณ์ ที่ 877/2565 เรื่อง ย้ายข้าราชการ**

**1) นางสาวสุรางค์ศรี วาเพชร**

ตำแหน่งเดิม : ผู้อำนวยการกลุ่มภูมิปัญญาท้องถิ่นและนวัตกรรมด้านการเกษตร

กองวิจัยและพัฒนางานส่งเสริมการเกษตร

ตำแหน่งใหม่ : ผู้อำนวยการศูนย์เทคโนโลยีและสารสนเทศและการสื่อสาร

**4.1.5 คำสั่งกรมส่งเสริมการเกษตร ที่ 1848/2565 เรื่อง ย้ายข้าราชการ**

ตำแหน่งเดิม : นักวิชาการเกษตร กลุ่มส่งเสริมธุรกิจเกษตร

สำนักส่งเสริมและจัดการสินค้าเกษตร

ตำแหน่งใหม่ : เลขานุการกรม (ผู้อำนวยการ) สำนักงานเลขานุการกรม

กรมส่งเสริมการเกษตร

**มติที่ประชุม** รับทราบ

**4.2 กลุ่มส่งเสริมและพัฒนาการผลิต** นางสาวกรณ์สิรี อภิสิริรัชฎ์ หัวหน้ากลุ่มส่งเสริมและพัฒนาการผลิต แจ้งวาระ ดังนี้

**4.2.1 แจ้งเลื่อนประชุมคณะกรรมการโครงการคลินิกเกษตรเคลื่อนที่ในพระราชานุเคราะห์** สมเด็จพระบรมโอรสาธิราช ฯ ระดับจังหวัด ครั้งที่ 1 ประจำปีงบประมาณ พ.ศ.2566 จากวันจันทร์ ที่ 28 พฤศจิกายน 2565 เป็นวันพุธที่ 7 ธันวาคม 2565 เวลา 13.30 น. ณ ห้องพิรุณ 1 สำนักงานเกษตรจังหวัดแพร่

**4.2.2 การติดตามกลุ่มเกษตรกรแปลงใหญ่ที่เข้าร่วมโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด**

ด้วยกรมส่งเสริมการเกษตรขอให้เร่งรัดกำกับติดตามดูแล แก้ไข และให้คำแนะนำกลุ่มเกษตรกรฯ อย่างใกล้ชิด และให้การบริหารจัดการทรัพย์สิน เกิดประโยชน์สูงสุด คุ้มค่า มีประสิทธิภาพ ประสิทธิผล ไม่ก่อให้เกิดความเสียหายแก่ทางราชการ

 และกรมส่งเสริมการเกษตร ได้แจ้งว่าห้ามยกเลิกการจดทะเบียนนิติบุคคลของกลุ่มแปลงใหญ่ที่เข้าร่วมโครงการยกระดับแปลงใหญ่ เนื่องจากเป็นช่องทางหนึ่งในการติดตามการดำเนินงานของกลุ่มที่ได้รับสนับสนุนงบประมาณจากภาครัฐ

**4.2.3 โครงการตามแผนปฏิบัติราชการประจำปีของกลุ่มจังหวัดภาคเหนือตอนบน 2 ประจำปีงบประมาณ พ.ศ. 2566โครงการเพิ่มขีดในการแข่งขันการเกษตรระดับภูมิภาค กิจกรรมหลักส่งเสริมและเพิ่มขีดความสามารถการเป็นคลังอาหารปลอดภัย (ข้าวอินทรีย์)**

**1) วัตถุประสงค์**

1 ถ่ายทอดองค์ความรู้ และเทคโนโลยีในการผลิตข้าวปลอดภัย เพื่อยกระดับสู่มาตรฐานการผลิตข้าวอินทรีย์

2. สร้างมูลค่าเพิ่มและขยายช่องทางการตลาดของสินค้าเกษตร

**2) เป้าหมาย ผลลัพธ์**

เกษตรกรผู้ผลิตข้าวปลอดภัยในจังหวัดแพร่ จำนวน 100 ราย

|  |  |  |  |  |
| --- | --- | --- | --- | --- |
| **ตัวชี้วัด** | **หน่วย** | **แผน** | | |
| **ปี 2566** | **ปี 2567** | **ปี 2568** |
| 1. เกษตรกรที่เข้าร่วมโครงการมีการผลิตแบบไม่ใช้สารเคมีและใช้นวัตกรรมการผลิตที่สนับบสนุนการไม่ใช้สารเคมี มีความสนใจ ปรับเข้าสู่ระบบการผลิตเกษตรอินทรีย์ | ราย | 100 | 100 | 100 |
| 2. มีเครือข่ายความร่วมมือเกษตรกรในการผลิตข้าวอินทรีย์ใน 4 จังหวัด (เชียงราย น่าน พะเยา แพร่) | กลุ่ม | 1 | 2 | 3 |

**3) กิจกรรมย่อย ประจำปีงบประมาณ พ.ศ. 2566**

1. ถ่ายทอดเทคโนโลยีเพิ่มประสิทธิภาพการผลิตข้าวปลอดภัยมาตรฐานข้าวอินทรีย์ (2 วัน)

2. สนับสนุนปัจจัยแปลงเรียนรู้ (เมล็ดพันธุ์ข้าว ปุ๋ยอินทรีย์ สารชีวภัณฑ์ วัสดุอื่นๆ)

3. ตรวจประเมินแปลงเตรียมความพร้อมสู่มาตรฐานอินทรีย์

4. เชื่อมโยงเครือข่ายผู้ผลิตข้าวอินทรีย์

**4) สรุปเกษตรกรที่เข้าร่วมโครงการ (ปิดรับสมัครวันที่ 15 พ.ย. 65)**

|  |  |  |
| --- | --- | --- |
| **อำเภอ** | **จำนวนเกษตรกร (ราย)** | **พื้นที่เข้าร่วมโครงการ (ไร่)** |
| เมืองแพร่ | 14 | 65 |
| ลอง | 13 | 44 |
| สูงเม่น | 1 | 4 |
| เด่นชัย | 7 | 17 |
| วังชิ้น | 2 | 5 |
| **รวม 5 อำเภอ** | **37** | **135** |

**มติที่ประชุม** รับทราบ

**4.3 กลุ่มส่งเสริมและพัฒนาเกษตรกร** นางอุมาวลี ใจเอื้อ หัวหน้ากลุ่มส่งเสริมและพัฒนาเกษตรกร แจ้งวาระ ดังนี้

**4.3.1 การคัดเลือกสตรี บุคคล และหน่วยงานองค์กรดีเด่น เนื่องในวันสตรีสากล ประจำปี 2566**

สำนักงานเกษตรจังหวัดแพร่ จะดำเนินการพิจารณาคัดเลือกสตรีดีเด่นด้านการส่งเสริมการเกษตรระดับจังหวัด จำนวน 1 รายวันที่ 15 ธันวาคม 2565 ขอให้แต่ละอำเภอดำเนินการคัดเลือกสตรีดีเด่น  
ด้านการส่งเสริมการเกษตร โดยให้เสนอรายชื่อไม่น้อยกว่า 1 ราย ให้จัดทำแบบเสนอประวัติและผลงานของสตรีดีเด่น จำนวน 1 เล่ม พร้อมกับจัดทำเป็นไฟล์ Power point นำเสนอประวัติและผลงานดีเด่นของผู้ที่ได้รับการพิจารณาเสนอชื่อ จำนวน 1 ไฟล์

ส่งให้สำนักงานเกษตรจังหวัดแพร่ ในวันที่ 9 ธันวาคม 2565 เพื่อส่งผลการคัดเลือกให้ สสก.ที่ 6 จังหวัดเชียงใหม่พิจารณาคัดเลือกในระดับเขตต่อไป

**4.3.2 การต่อทะเบียนวิสาหกิจชุมชน/เครือข่ายวิสาหกิจชุมชน ประจำปี 2566**

การต่อทะเบียนวิสาหกิจชุมชน/เครือข่ายวิสาหกิจชุมชนประจำปีได้กำหนดให้มีขึ้นในช่วงเวลา **“ระหว่างวันที่ 1 - 30 มกราคม ของทุกปี”** ตามกฎหมาย 3 ฉบับ ดังนี้

(1) พระราชบัญญัติส่งเสริมวิสาหกิจชุมชน พ.ศ. 2548 (มาตรา 8) (ประกาศใช้ตั้งแต่วันที่ 19 มกราคม 2548)

(2) ระเบียบคณะกรรมการส่งเสริมวิสาหกิจชุมชน ว่าด้วยการรับจดทะเบียนและการเพิกถอน ทะเบียนวิสาหกิจชุมชน พ.ศ. 2548 (ประกาศ ณ วันที่ 15 สิงหาคม 2548)

(3) ประกาศคณะกรรมการส่งเสริมวิสาหกิจชุมชนเรื่องคุณสมบัติ หลักเกณฑ์ และการต่อทะเบียน ของวิสาหกิจชุมชน (ประกาศ ณ วันที่ 22 พฤษภาคม 2560)

**ขั้นตอนปฏิบัติงานในพื้นที่ “การต่อทะเบียนประจำปี 2566”** ประกอบด้วย 4 ขั้นตอน ดังนี้

| **ขั้นตอนที่** | **การดำเนินงาน** | **ช่วงระยะเวลา** |
| --- | --- | --- |
| **1. เตรียมการ** | 1.1 ดำเนินการเรื่องการเพิกถอนทะเบียนปี 2565 (กรณีที่ไม่มาต่อทะเบียน 2 ปีติดต่อกัน) ให้เรียบร้อย ก่อนการต่อทะเบียนประจำปี 2566  1.2 ตรวจสอบ/ปรับปรุง ข้อมูลคงค้าง ในระบบสารสนเทศ วิสาหกิจชุมชน  (คลิกอนุมัติการต่อทะเบียน/เพิกถอน ทะเบียน) ให้เรียบร้อย  1.3 จัดเตรียมแบบฟอร์มที่ใช้ในการ ต่อทะเบียนประจำปี (7 แบบ) ดังนี้  (1) แบบคำขอดำเนินกิจการต่อ (แบบ สวช.03) (2) ข้อบังคับ หรือข้อตกลงร่วมกันของสมาชิก (3) แผนประกอบการ (4) ผลการดำเนินงาน (5) แบบจัดเก็บข้อมูลพื้นฐานของวิสาหกิจชุมชน/เครือข่ายวิสาหกิจชุมชน (6) แบบจัดเก็บเลขประจำตัวผู้เสียภาษีอากร/เลขทะเบียนนิติบุคคล ของวิสาหกิจชุมชน/ เครือข่ายวิสาหกิจชุมชน (แบบ สวช.08) (7) เอกสารสำคัญแสดงการดำเนินกิจการ (ท.ว.ช. 3) (ในกรณีสูญหาย ต้องออกให้ใหม่)  1.4 ประชาสัมพันธ์ให้วิสาหกิจชุมชน/เครือข่ายวิสาหกิจชุมชน ทราบเรื่อง  การต่อทะเบียนประจำปี 2566 เช่น เวทีการประชุม - การพบปะกับชุมชนในพื้นที่ / ติดประกาศที่ สนง.กษอ. – ที่ทำการของชุมชน / หอกระจายข่าว / การสื่อสาร ในช่องทางอื่น ๆ | พฤศจิกายน - ธันวาคม 2565  พฤศจิกายน - ธันวาคม 2565  ธันวาคม 2565  ธันวาคม 2565 |
| **2. ต่อทะเบียน ประจำปี 2565** | การต่อทะเบียนประจำปี 2566  2.1 วิสาหกิจชุมชน/เครือข่ายวิสาหกิจชุมชน ต้องมาแจ้ง ความประสงค์จะดำเนินกิจการต่อ (ยื่นแบบ สวช.03 พร้อมเอกสารหลักฐานประกอบในการ ต่อทะเบียนจำนวน 9 รายการ)  ณ สำนักงานเกษตรอำเภอ  2.2 นายทะเบียนพิจารณาและอนุมัติการต่อทะเบียนประจำปี | วันที่ 1 – 30 มกราคม 2566 |
| **3. แจ้งเตือน ที่ไม่มาต่อ 2 ปี ติดต่อกัน** | 3.1 สำนักงานเกษตรอำเภอ ออกหนังสือแจ้งเตือนต่อทะเบียน (กรณีไม่มายื่น ต่อทะเบียน 2 ปีติดต่อกัน)  3.2 วิสาหกิจชุมชน/เครือข่ายวิสาหกิจชุมชน ต้องมายื่น ต่อทะเบียนภายใน  30 วันหลังได้รับหนังสือแจ้งเตือน | 31 มกราคม - กุมภาพันธ์2566  มีนาคม - เมษายน 2566 |
| **4. เพิกถอนทะเบียน** | 4.1 นายทะเบียน (เกษตรอำเภอ) ทำการเพิกถอนทะเบียน (กรณีแจ้งเตือนแล้ว ไม่มายื่นต่อทะเบียนภายในกำหนดเวลา) | เมษายน 2566 เป็นต้นไป |

“**การต่อทะเบียนประจำปี 2566” (ในขั้นตอนที่ 2) มีการดำเนินงาน ดังนี้**

1. นายทะเบียน ควรต้องพิจารณา (ก่อนอนุมัติการต่อทะเบียนประจำปี) ในประเด็นต่อไปนี้

1.1 กิจการของวิสาหกิจชุมชน/เครือข่ายวิสาหกิจชุมชน ต้องมีการดำเนินการจริงอย่าง ต่อเนื่อง โดยพิจารณาจากเอกสารหลักฐานประกอบในการต่อทะเบียน ได้แก่ข้อบังคับหรือข้อตกลงร่วมกันของสมาชิก แผนประกอบการ และ ผลการดำเนินงาน

1.2 กิจการที่ดำเนินการนั้นบังเกิดผลดีและเป็นประโยชน์ต่อชุมชน

1.3 มีการต่อทะเบียนอย่างต่อเนื่อง ตามที่ พ.ร.บ./ระเบียบฯ/ประกาศฯ กำหนดไว้ โดยดูจากเอกสารสำคัญแสดงการดำเนินกิจการ (ท.ว.ช. 3)

2. สำนักงานเกษตรอำเภอจัดเตรียมแบบฟอร์มต่างๆ ให้วิสาหกิจชุมชน/เครือข่ายวิสาหกิจชุมชน ใช้ในการต่อทะเบียนประจำปี2566 ให้เพียงพอ จำนวน 7 แบบ ดังนี้

(1) แบบคำขอดำเนินกิจการต่อ (แบบ สวช.03)

(2) ข้อบังคับ หรือข้อตกลงร่วมกันของสมาชิก

(3) แผนประกอบการ

(4) ผลการดำเนินงาน

(5) แบบจัดเก็บข้อมูลพื้นฐานของวิสาหกิจชุมชน/เครือข่ายวิสาหกิจชุมชน

(6) แบบจัดเก็บเลขประจำตัวผู้เสียภาษีอากร/เลขทะเบียนนิติบุคคล ของวิสาหกิจชุมชน/ เครือข่ายวิสาหกิจชุมชน (แบบ สวช.08)

(7) เอกสารสำคัญแสดงการดำเนินกิจการ (ท.ว.ช. 3) (ในกรณีสูญหาย ต้องออกให้ใหม่)

3. เมื่อวิสาหกิจชุมชน/เครือข่ายวิสาหกิจชุมชน มายื่นขอต่อทะเบียนประจำปีให้เจ้าหน้าที่ ตรวจสอบข้อมูลในแบบคำขอดำเนินกิจการต่อ (แบบ สวช. 03) ให้ถูกต้องและมีเอกสารหลักฐานครบทั้ง 10 รายการ ดังนี้

(1) หนังสือสำคัญแสดงการจดทะเบียน (ท.ว.ช. 2)

(2) เอกสารสำคัญแสดงการดำเนินกิจการ (ท.ว.ช. 3)

(3) บัตรประชาชนของผู้ยื่นแบบ

(4) หนังสือมอบอำนาจให้ทำการแทนวิสาหกิจชุมชน/เครือข่ายวิสาหกิจชุมชน

(5) บันทึกแจ้งความ (กรณี ท.ว.ช. 2 / ท.ว.ช. 3 สูญหาย)

(6) ข้อบังคับ หรือข้อตกลงร่วมกันของสมาชิก

(7) แผนประกอบการ

(8) ผลการดำเนินงาน

(9) แบบจัดเก็บข้อมูลพื้นฐานของวิสาหกิจชุมชน/เครือข่ายวิสาหกิจชุมชน

(10)แบบจัดเก็บเลขประจำตัวผู้เสียภาษีอากร/เลขทะเบียนนิติบุคคล ของวิสาหกิจชุมชน/ เครือข่ายวิสาหกิจชุมชน (แบบ สวช.08)

**แล้วจึงนำเสนอให้นายทะเบียน** พิจารณาในการอนุมัติต่อทะเบียนประจำปี (ทั้งนี้ เจ้าหน้าที่ต้องจัดเก็บแบบต่าง ๆ ไว้ เป็นหลักฐานที่สำนักงานเกษตรอำเภอ ให้เรียบร้อย)

4. เมื่อนายทะเบียนอนุมัติการต่อทะเบียนประจำปีให้วิสาหกิจชุมชน/เครือข่ายวิสาหกิจชุมชน (ลงนามในแบบ สวช.03 และ ท.ว.ช. 3) แล้วจึงส่งมอบ ท.ว.ช. 3 คืนให้วิสาหกิจชุมชน/เครือข่ายวิสาหกิจชุมชน ต่อไป

5. เจ้าหน้าที่ต้องทำการบันทึกข้อมูลจากแบบคำขอดำเนินกิจการต่อ (แบบ สวช.03) ลงใน  
ระบบสารสนเทศวิสาหกิจชุมชน และต้องคลิกอนุมัติการต่อทะเบียนในระบบฯ ให้เรียบร้อย (การต่อทะเบียนประจำปี 2565 จึงจะเสร็จสมบูรณ์)

6. เจ้าหน้าที่ต้องทำการบันทึกข้อมูลแบบจัดเก็บข้อมูลพื้นฐานของวิสาหกิจชุมชน/เครือข่าย วิสาหกิจชุมชน ลงในระบบสารสนเทศวิสาหกิจชุมชน ให้เรียบร้อยด้วย

7. เจ้าหน้าที่ต้องทำการบันทึกข้อมูลแบบจัดเก็บเลขประจำตัวผู้เสียภาษีอากร/เลขทะเบียน  
นิติบุคคล ของวิสาหกิจชุมชน/เครือข่ายวิสาหกิจชุมชน (แบบ สวช.08) ให้เรียบร้อยด้วย

**4.3.3 การจ่ายเงินช่วยเหลือเกษตรกรผู้ประสบอุทกภัย เมื่อวันที่ 21 - 28 สิงหาคม 2565**

จังหวัดแพร่ ได้ดำเนินการโอนเงินช่วยเหลือเกษตรกรผู้ประสบอุทกภัย เมื่อวันที่ 21 - 28 สิงหาคม 2565 อำเภอสอง และอำเภอร้องกวาง โดยมีการโอนเงินเข้าบัญชีเกษตรกรแล้วเมื่อวันที่ 14 - 15 พฤศจิกายน 2565 เป็นเงินจำนวน 1,035,951 บาท

**มติที่ประชุม** รับทราบ

**4.4 กลุ่มอารักขาพืช** นายสมเกียรติ ทะฤษี หัวหน้ากลุ่มอารักขาพืช แจ้งวาระ ดังนี้

**4.4.1 ผลการรายงานสถานการณ์ระบาดศัตรูพืชรายแปลง (ที่มา http://report-ppsf.doae.go.th)**

(ข้อมูล ณ วันที่ ๒5 พฤศจิกายน 2565) **ตัดยอดทุกวันเสาร์**

|  |  |  |  |  |  |  |  |
| --- | --- | --- | --- | --- | --- | --- | --- |
| **อำเภอ** | **จำนวน**  **แปลง**  **ติดตาม** | **ประเภทแปลง** | | **จำนวนแปลงที่รายงาน** | | | |
| **แปลง ศจช.** | **แปลงพื้นที่เสี่ยง** | **23-29**  **ต.ค. 65** | **30 ต.ค. - 5 พ.ย. 65** | **6-12**  **พ.ย. 65** | **13-19**  **พ.ย. 65** |
| เมืองแพร่ | 3 | ข้าวโพด มันสำปะหลัง | ข้าว | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5401&MonitorFieldData%5Bmonitor_date_id%5D=81) | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5401&MonitorFieldData%5Bmonitor_date_id%5D=82) | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5401&MonitorFieldData%5Bmonitor_date_id%5D=83) | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5401&MonitorFieldData%5Bmonitor_date_id%5D=84) |
| ร้องกวาง | 3 | ข้าว 2 แปลง | ลำไย | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5402&MonitorFieldData%5Bmonitor_date_id%5D=81) | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5402&MonitorFieldData%5Bmonitor_date_id%5D=82) | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5402&MonitorFieldData%5Bmonitor_date_id%5D=83) | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5402&MonitorFieldData%5Bmonitor_date_id%5D=84) |
| ลอง | 4 | ข้าว มันสำปะหลัง | ข้าวโพด ลองกอง | [1](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5403&MonitorFieldData%5Bmonitor_date_id%5D=81) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5403&MonitorFieldData%5Bmonitor_date_id%5D=82) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5403&MonitorFieldData%5Bmonitor_date_id%5D=83) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5403&MonitorFieldData%5Bmonitor_date_id%5D=84) |
| สูงเม่น | 3 | ข้าว 2 แปลง | ข้าว | [6](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5404&MonitorFieldData%5Bmonitor_date_id%5D=81) | [6](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5404&MonitorFieldData%5Bmonitor_date_id%5D=82) | [6](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5404&MonitorFieldData%5Bmonitor_date_id%5D=83) | [5](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5404&MonitorFieldData%5Bmonitor_date_id%5D=84) |
| เด่นชัย | 4 | ข้าว 2 แปลง | มันสำปะหลัง มะม่วง | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5405&MonitorFieldData%5Bmonitor_date_id%5D=81) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5405&MonitorFieldData%5Bmonitor_date_id%5D=82) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5405&MonitorFieldData%5Bmonitor_date_id%5D=83) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5405&MonitorFieldData%5Bmonitor_date_id%5D=84) |
| สอง | 4 | ข้าว 2 แปลง | ข้าว ข้าวโพดเลี้ยงสัตว์ | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5406&MonitorFieldData%5Bmonitor_date_id%5D=81) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5406&MonitorFieldData%5Bmonitor_date_id%5D=82) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5406&MonitorFieldData%5Bmonitor_date_id%5D=83) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5406&MonitorFieldData%5Bmonitor_date_id%5D=84) |
| วังชิ้น | 4 | ข้าว ส้มเขียวหวาน | ข้าว มันสำปะหลัง | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5407&MonitorFieldData%5Bmonitor_date_id%5D=81) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5407&MonitorFieldData%5Bmonitor_date_id%5D=82) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5407&MonitorFieldData%5Bmonitor_date_id%5D=83) | [4](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5407&MonitorFieldData%5Bmonitor_date_id%5D=84) |
| หนองม่วงไข่ | 3 | ข้าว 2 แปลง | ข้าว | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5408&MonitorFieldData%5Bmonitor_date_id%5D=81) | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5408&MonitorFieldData%5Bmonitor_date_id%5D=82) | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5408&MonitorFieldData%5Bmonitor_date_id%5D=83) | [3](https://report-ppsf.doae.go.th/monitor/report-track/view?MonitorFieldData%5Bcode_plant_id%5D=&MonitorFieldData%5Bcode_pest_id%5D=&MonitorFieldData%5Bcode_province_id%5D=54&MonitorFieldData%5Bcode_amphur_id%5D=5408&MonitorFieldData%5Bmonitor_date_id%5D=84) |
| **รวม** | **28** | **16** | **12** | **27** | **31** | **31** | **30** |

|  |  |  |  |  |
| --- | --- | --- | --- | --- |
| **อำเภอ** | **ขาดการรายงาน (แปลง)** | | | |
| **23-29 ต.ค. 65** | **30 ต.ค. - 5 พ.ย. 65** | **6-12 พ.ย. 65** | **13-19 พ.ย. 65** |
| เมืองแพร่ | - | - | - | - |
| ร้องกวาง | - | - | - | - |
| ลอง | 3 | . | - | . |
| สูงเม่น | - | - | - | - |
| เด่นชัย | - | - | - | - |
| สอง | 1 | - | - | - |
| วังชิ้น | - | - | - | - |
| หนองม่วงไข่ | - | - | - | - |
| **รวม** | **4** | **-** | **-** | **-** |

**4.4.2 การรายงานพื้นที่ยืนต้นและการระบาดศัตรูพืชของพืชเศรษฐกิจหลัก**

(ที่มา http://report-ppsf.doae.go.th) (ข้อมูล ณ วันที่ ๒5 พฤศจิกายน 2565) ตัดยอดทุกวันพุธ

**1) รายงานพื้นที่ยืนต้น**

**ชนิดพืช ข้าว**

|  |  |  |  |  |  |  |
| --- | --- | --- | --- | --- | --- | --- |
| **อำเภอ** | **ครั้งก่อน** | **จำนวนพื้นที่ (ไร่)/สัปดาห์** | | | | |
| **13-19**  **ต.ค. 65** | **20-26**  **ต.ค. 65** | **27 ต.ค. –  2 พ.ย. 65** | **3-9**  **พ.ย. 65** | **10-16**  **พ.ย. 65** | **17-23**  **พ.ย. 65** |
| **จังหวัดแพร่** | **248,058.89** | 263,003.05 | 231,220.29 | 200,327.32 | 185,658.24 | 107,305.08 |
| เมืองแพร่ | 41,682.86 | 41,682.86 | 38,693.11 | 35,760.11 | 32,772.11 | 18,715 |
| ร้องกวาง | 37,668 | 37,668 | 37,668 | 26,130 | 26,130 | 0 |
| ลอง | 8,685 | 44,120 | 44,120 | 44,120 | 44,120 | 44,120 |
| สูงเม่น | 42,994 | 27,594.05 | 15,533.06 | 6,058.09 | 425.05 | 0 |
| เด่นชัย | 14,697.03 | 13,232.14 | 11,923.12 | 10,291.12 | 7,281.08 | 7,281.08 |
| สอง | 46,644 | 46,644 | 36,716 | 36,716 | 36,716 | 0 |
| วังชิ้น | 36,648 | 36,648 | 36,648 | 36,648 | 36,648 | 36,648 |
| หนองม่วงไข่ | 19,040 | 15,414 | 9,919 | 4,604 | 1,566 | 541 |

**ชนิดพืช ข้าวโพดเลี้ยงสัตว์**

|  |  |  |  |  |  |  |
| --- | --- | --- | --- | --- | --- | --- |
| **อำเภอ** | **ครั้งก่อน** | **จำนวนพื้นที่ (ไร่)/สัปดาห์** | | | | |
| **13-19**  **ต.ค. 65** | **20-26**  **ต.ค. 65** | **27 ต.ค. –  2 พ.ย. 65** | **3-9**  **พ.ย. 65** | **10-16**  **พ.ย. 65** | **17-23**  **พ.ย. 65** |
| จังหวัดแพร่ | **102,759.81** | 126,252.08 | 124,287.06 | 117,911.06 | 143,796.56 | 83,562.56 |
| เมืองแพร่ | 4,343.52 | 4,343.52 | 2,378.50 | 2,378.50 | 1,171 | 0 |
| ร้องกวาง | 22,007 | 22,007 | 22,007 | 15,600 | 15,600 | 4,200 |
| ลอง | 3,500 | 27,490 | 27,490 | 27,490 | 27,490 | 27,490 |
| สูงเม่น | 1,676 | 1,676 | 1,676 | 1,676 | 1,676 | 1,676 |
| เด่นชัย | 4,967.29 | 4,469.56 | 4,469.56 | 4,469.56 | 2,469.56 | 2,469.56 |
| สอง | 55,439 | 55,439 | 55,439 | 55,439 | 55,439 | 7,483 |
| วังชิ้น | 10,685 | 10,685 | 10,685 | 10,685 | 39,685 | 39,685 |
| หนองม่วงไข่ | 142 | 142 | 142 | 173 | 266 | 559 |

**ชนิดพืช มันสำปะหลัง**

|  |  |  |  |  |  |  |
| --- | --- | --- | --- | --- | --- | --- |
| **อำเภอ** | **ครั้งก่อน** | **จำนวนพื้นที่ (ไร่)/สัปดาห์** | | | | |
| **13-19**  **ต.ค. 65** | **20-26**  **ต.ค. 65** | **27 ต.ค. –  2 พ.ย. 65** | **3-9**  **พ.ย. 65** | **10-16**  **พ.ย. 65** | **17-23**  **พ.ย. 65** |
| จังหวัดแพร่ | **25,061.32** | 25,061.32 | 24,658.5**0** | 24,658.5**0** | 24,658.5**0** | 24,658.5**0** |
| เมืองแพร่ | 330.25 | 330.25 | 330.25 | 330.25 | 330.25 | 330.25 |
| ร้องกวาง | 194 | 194 | 194 | 194 | 194 | 194 |
| ลอง | 8,251 | 8,251 | 8,251 | 8,251 | 8,251 | 8,251 |
| สูงเม่น | 1,387 | 1,387 | 1,387 | 1,387 | 1,387 | 1,387 |
| เด่นชัย | 5,142.07 | 5,142.07 | 4,739.25 | 4,739.25 | 4,739.25 | 4,739.25 |
| สอง | 1,455 | 1,455 | 1,455 | 1,455 | 1,455 | 1,455 |
| วังชิ้น | 8,302 | 8,302 | 8,302 | 8,302 | 8,302 | 8,302 |
| หนองม่วงไข่ | 0 | 0 | 0 | 0 | 0 | 0 |

**2) รายงานการระบาดศัตรูพืช**

- ไม่มี -

**4.4.3 การสนับสนุนชีวภัณฑ์ควบคุมศัตรูพืช (เชื้อราไตรโคเดอร์มา) เพื่อฟื้นฟูพื้นที่เกษตรที่ประสบอุทกภัย**

สำนักงานเกษตรจังหวัดแพร่ ได้ดำเนินการสำรวจพื้นที่การเกษตรที่ประสบอุทกภัย พบว่าจังหวัดแพร่มีพื้นที่การเกษตรที่ประสบอุทกภัย ในช่วงเดือนสิงหาคม – กันยายน 2565 จำนวน 5,974.25 ไร่ พื้นที่  
ที่ได้รับผลกระทบส่วนใหญ่เป็นพื้นที่ปลูกข้าว และข้าวโพด จึงได้ขอรับการสนับสนุนสารชีวภัณฑ์ (เชื้อราไตรโคเดอร์มา)   
จากศูนย์ส่งเสริมเทคโนโลยีการเกษตรด้านอารักขาพืช จังหวัดเชียงใหม่ เพื่อสนับสนุนให้แก่ศูนย์จัดการศัตรูพืชชุมชน (ศจช.) และเกษตรกรที่ได้รับผลกระทบจากอุทกภัย เป็นการช่วยฟื้นฟูพื้นที่การเกษตรหลังน้ำลด ดังนี้

|  |  |  |
| --- | --- | --- |
| **อำเภอ** | **รายการชีวภัณฑ์** | |
| **หัวเชื้อไตรโคเดอร์มา (ขวด)** | **เชื้อราไตรโคเดอร์มาพร้อมใช้ (ถุง)** |
| เมืองแพร่ | 10 | 8 |
| ร้องกวาง | 15 | 13 |
| ลอง | 3 | 3 |
| สูงเม่น | 4 | 4 |
| เด่นชัย | 3 | 3 |
| สอง | 35 | 30 |
| วังชิ้น | 8 | 7 |
| หนองม่วงไข่ | 8 | 7 |
| **รวม** | **86** | **75** |

**4.4.4 การติดตามโครงการ One Stop Service**

ขอให้อำเภอติดตามการใช้ประโยชน์ของวัสดุ ครุภัณฑ์ ของกลุ่มเกษตรกรที่ได้รับการสนับสนุนจากโครงการ One Stop Service และรายงานผลให้จังหวัดทราบ

**4.4.5 การอบรมโครงการส่งเสริมการใช้เครื่องจักรกลทางการเกษตร**

กำหนดจัดอบรมโครงการส่งเสริมการใช้เครื่องจักรกลทางการเกษตร ณ วิทยาลัยเทคนิคแพร่ ตำบลในเวียง อำเภอเมืองแพร่ จังหวัดแพร่ ดังนี้

รุ่นที่ 1 อำเภอร้องกวาง และอำเภอลอง อบรมวันเสาร์ที่ 17 ธันวาคม 2565

รุ่นที่ 2 อำเภอสอง และอำเภอวังชิ้น อบรมวันอาทิตย์ที่ 18 ธันวาคม 2565

**มติที่ประชุม** รับทราบ

**4.5 กลุ่มยุทธศาสตร์และสารสนเทศ** นางพนัชกร จันทร์ทวี หัวหน้ากลุ่มยุทธศาสตร์และสารสนเทศ แจ้งวาระ ดังนี้

**4.5.1 ประเด็น Challenge การขับเคลื่อนงานส่งเสริมการเกษตรด้วย BCG ปี 2566**

ให้ทุกอำเภอคัดเลือกงาน เพื่อจัดทำเป็นประเด็น Challenge ของอำเภอ ซึ่งได้กำหนดเป็นตัวชี้วัดของสำนักงานเกษตรอำเภอ โดยให้เลือกประเด็นท้าทาย ที่มีลักษณะ ดังนี้

1) สอดคล้องกับโครงการ/กิจกรรม ประจำปีงบประมาณ 2566 ของกรมส่งเสริมการเกษตร โดยสามารถนำงานเกษตรเชิงพื้นที่มาปรับใช้ได้กับรูปแบบกิจกรรม

2) สามารถดำเนินการได้ทั้งเป้าหมาย กลุ่มเกษตรกร/สินค้าเกษตร/พื้นที่

3) เป็นประเด็นที่สามารถให้หน่วยงานสนับสนุน (สสก. / จังหวัด / ศูนย์) มีส่วนร่วมในการขับเคลื่อน

4) สามารถบูรณาการกับหน่วยงานภายนอก (งาน + เงิน) และมีกิจกรรมเพิ่มเติมจากที่กำหนดไว้ในโครงการของกรมฯ

5) เป็นเรื่องใหม่/เรื่องที่ดำเนินการแล้วขยายผลหรือปรับปรุง โดยสามารถตอบผลลัพธ์ตามตัวชี้วัดของกรมส่งเสริมการเกษตรและสอดคล้องกับ BCG model

6) สามารถใช้เป็นต้นแบบในการขยายผล ส่งผลให้เกิดการปรับปรุงและพัฒนางานส่งเสริมการเกษตรให้ดียิ่งขึ้น

**การดำเนินงาน**

1) แจ้งประเด็น Challenge ของอำเภอและแผนการดำเนินการ ส่งให้กลุ่มยุทธศาสตร์และสารสนเทศ ภายในวันที่ 30 ธันวาคม 2565

2) ดำเนินการตามเป้าหมายประเด็น Challenge ของอำเภอ โดยใช้/ไม่ใช้งบประมาณ

3) นำเสนอแนวทางการดำเนินงานของอำเภอในกิจกรรมเวทีแลกเปลี่ยนเรียนรู้ระดับอำเภอ (DW) ครั้งที่ 2 (เดือนมีนาคม 2566)

**ตัวชี้วัดรอบที่ 1/2566**

- แผนการจัดทำเวที เป้าหมาย การบูรณาการงานและเงิน

- แผนพัฒนากลุ่ม/สินค้า/พื้นที่ (ได้เป้าหมายในการพัฒนา ขั้นต่ำ/กลาง/สูง)

4) นำเสนอผลการดำเนินงานของอำเภอในกิจกรรมเวทีแลกเปลี่ยนเรียนรู้ระดับอำเภอ (DW) ครั้งที่ 3 (เดือนสิงหาคม 2566)

**ตัวชี้วัดรอบที่ 2/2566**

- ผลความสำเร็จของการขับเคลื่อนการดำเนินงาน/ปัญหาอุปสรรคและแนวทางการแก้ไข

- การรายงานผลการประเมินความพึงพอใจของเกษตรกร

**4.5.2 แนวทางการขับเคลื่อนตัวชี้วัดร่วมผู้ว่าราชการจังหวัดแพร่ ปี 2566**

ตามที่สำนักงานจังหวัดแพร่ โดยกลุ่มพัฒนาทรัพยากรบุคคล ได้ดำเนินการตัวชี้วัด   
12 เป้าหมายร่วมจังหวัดแพร่ ปี 2565 และได้มีผลการดำเนินการที่ผ่านตัวชี้วัดทุกข้อ และได้รับรางวัลระดับประเทศในส่วนที่เกี่ยวข้องกับตัวชี้วัด รวม 167 รางวัล ดังนั้น จึงได้มีการวางร่างแนวทางการดำเนินการตัวชี้วัดร่วมผู้ว่าราชการจังหวัดแพร่ ปี 2566 ซึ่งจะมีการนำเป้าหมายที่เป็นตัวชี้วัด กพร. ตัวชี้วัดหลักและเสริมของหน่วยงานระดับกระทรวงฯ และตัวชี้วัด Unesco ซึ่งกระทรวงมหาดไทยได้ทำ MOU กับองค์การสหประชาชาติ ซึ่งมีทั้งเป้าหมายที่เกี่ยวข้องโดยตรงและร่วมดำเนินการ ดังนี้

**1.1 ตัวชี้วัดงานระบบส่งเสริมเกษตรแบบแปลงใหญ่ (หน่วยดำเนินการ)**

ขอบเขตการประเมิน : แปลงใหญ่ปี 2564 ที่อยู่ภายใต้โครงการส่งเสริมการเกษตรแบบแปลงใหญ่ และได้รับจัดสรรงบประมาณจากหน่วยงาน จำนวน 11 แปลงได้แก่

(1) แปลงใหญ่ยางพารา ม.4 ต.ไผ่โทน อ.ร้องกวาง

(2) แปลงใหญ่พริก ม.4 ต.แม่ยางฮ่อ อ.ร้องกวาง

(3) แปลงใหญ่ข้าวโพดเลี้ยงสัตว์ ม.5 ต.ร้องกวาง

(4) แปลงใหญ่สัปปะรด ม.14 ต.บ้านเวียง อ.ร้องกวาง

(5) แปลงใหญ่พืชผัก ม.8 ต.น้ำชำ อ.สูงเม่น

(6) แปลงใหญ่ลำไย ม.2 ต.บ้านปง อ.สูงเม่น

(7) แปลงใหญ่ลำไย ม.2 ต.แดนชุมพล อ.สอง

(8) แปลงใหญ่ส้มเขียวหวาน ม.6 ต.วังชิ้น อ.วังชิ้น

(9) แปลงใหญ่ไผ่ ม.3 ต.ป่าสัก อ.วังชิ้น

(10) แปลงใหญ่ข้าว ม.5 ต.บ้านเหล่า อ.สูงเม่น

(11) แปลงใหญ่ข้าว ม.4 ต.ปงป่าหวาย อ.เด่นชัย

(12) แปลงใหญ่พืชผัก ต.ป่าแมต อ.เมืองแพร่

(13) แปลงใหญ่ข้าวโพด ม.5 ต.น้ำเลา อ.ร้องกวาง

โดยการวัดผลของ กพร. เมื่อปี 2565 วัดผลจากระบบสารสนเทศกรมส่งเสริมการเกษตร จำนวน 3 ตัวชี้วัด ได้แก่ จำนวนต้นทุนการผลิตที่ลดลง/ฤดูกาลผลิต, จำนวนผลผลิตที่เพิ่มขึ้นต่อไร่/หน่วย และ ร้อยละของจำนวนแปลงที่ราคาผลผลิตต่อหน่วยเพิ่มขึ้น เปรียบเทียบก่อนและหลังเข้าร่วมโครงการ

**1.2 ตัวชี้วัดงานเกษตรอัตลักษณ์ (หน่วยดำเนินการ)**

ขอบเขตการประเมิน : สินค้าเกษตรอัตลักษณ์ที่ได้รับการส่งเสริมและพัฒนาในพื้นที่   
ซึ่งตัวชี้วัด ได้แก่ จำนวนเงินที่ได้รับจากการจำหน่ายสินค้าเกษตรอัตลักษณ์ตลอดฤดูกาลผลิต เปรียบเทียบปีปัจจุบันและปีก่อนหน้าเป็นร้อยละ

**1.3 ตัวชี้วัดงานเกษตรกรรมยั่งยืน (ร่วมดำเนินการกับ กษ.แพร่)**

ขอบเขตการประเมิน : จำนวนพื้นที่การทำการเกษตรกรรมยั่งยืนที่เพิ่มขึ้น (จำนวนไร่) เปรียบเทียบปีปัจจุบันและปีก่อนหน้าเป็นร้อยละ

**1.4 ตัวชี้วัดการจัดการหมอกควันและไฟป่า (hotspots) และ การควบคุมฝุ่นละอองขนาดเล็ก PM (ร่วมดำเนินการกับ ทสจ.แพร่)**

ขอบเขตการประเมิน : จำนวนจุดเผาไหม้ (hotspots) ที่ลดลง และจำนวนที่มีปริมาณ  
ค่าฝุ่นละอองขนาดเล็ก PM 2.5 เกินเกณฑ์มาตรฐานลดลง

**1.5 ตัวชี้วัดการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) (ร่วมดำเนินการกับ สำนักงานจังหวัดแพร่และท้องถิ่นจังหวัดแพร่)**

ขอบเขตการประเมิน : ผลการประเมิน ITA ขององค์กรภาครัฐและท้องถิ่น ความพึงพอใจ ความไม่พึงพอใจ และความผูกพันของผู้รับบริการและผู้มีส่วนได้ส่วนเสีย ทั้งภายในองค์กร (IIT) และบุคคลภายนอก (EIT) ไม่น้อยกว่าร้อยละ 85 อยู่ในมาตรฐานระดับ A (ปี 2565 ได้ลำดับที่ 4 ของประเทศ)

**1.6 ตัวชี้วัดการเบิกจ่ายเงินงบประมาณรายจ่ายภาพรวม (ร่วมดำเนินการกับคลังจังหวัดแพร่)**

ขอบเขตการประเมิน : ผลการเบิกจ่ายและใช้จ่ายงบประมาณที่เป็นไปตามมาตรการเร่งรัดการเบิกจ่ายงบประมาณประจำปี (ปี 2565 ได้ลำดับที่ 12 ของประเทศ)

และตัวชี้วัดใหม่ที่อาจเพิ่มขึ้นมาและเกี่ยวข้องกับสำนักงานเกษตรจังหวัดแพร่ ได้แก่ เมืองสุขภาวะผู้สูงวัย SDGs การจัดการภาวะโลกร้อน ความมั่นคงด้านอาหาร การแก้ไขปัญหาความยากจน ฯลฯ โดยภายหลังที่  
ผู้ว่าราชการจังหวัดแพร่ (นายชุติเดช มีจันทร์) ได้มาดำรงตำแหน่งอย่างเป็นทางการ จะมีการจัดทำ MOU   
การขับเคลื่อนตัวชี้วัดเป้าหมายร่วมให้ประสบความสำเร็จต่อไป

**รายละเอียดตามเอกสารแนบ 2 หน้าที่ 18 - 19**

**4.5.3 แนวทางการเสนอขอรับงบประมาณจากงบจังหวัด งบกลุ่มจังหวัด งบเงินกู้หรืองบอื่น ๆของกรมส่งเสริมการเกษตร**

1) การเขียนโครงการที่เสนอขอรับงบประมาณจากงบจังหวัด งบกลุ่มจังหวัด งบเงินกู้ หรืองบอื่น ๆ ต้องสอดคล้องกับบทบาทภารกิจของกรมส่งเสริมการเกษตร ไม่ซ้ำซ้อนกับโครงการที่กรมส่งเสริมการเกษตรอนุมัติ

โดยการจัดทำโครงการต้องคำนึงถึงผลสัมฤทธิ์และประสิทธิภาพ สามารถบรรลุวัตถุประสงค์ของการดำเนินโครงการ และการกำหนดตัวชี้วัดที่มีความชัดเจนและสอดคล้องกัน ประกอบกับการสนับสนุนปัจจัยการผลิตต้องสอดคล้องกับความเป็นจริง และปฏิบัติตามระเบียบและหลักเกณฑ์ของทางราชการที่กำหนดไว้

2) สำนักงานเกษตรจังหวัด/สำนักงานส่งเสริมและพัฒนาการเกษตรที่ 1 - 6 /ศูนย์ปฏิบัติการที่เสนอขอรับการจัดสรรงบประมาณโครงการของงบจังหวัด งบกลุ่มจังหวัด งบเงินกู้ หรืองบอื่น ๆ ให้เสนอขอความเห็นชอบจากกรมส่งเสริมการเกษตร พร้อมเสนอโครงการเพื่อขอรับการสนับสนุนงบประมาณให้สำนักงานจังหวัดหรือหน่วยงานอื่น ๆ ต่อไป

3) กรมส่งเสริมการเกษตรจะแจ้งผลการพิจารณาให้หน่วยงานได้รับทราบ

4) เมื่อหน่วยงานเจ้าของงบประมาณได้อนุมัติโครงการให้สำนักงานเกษตรจังหวัด สำนักงานส่งเสริมและพัฒนาการเกษตร และศูนย์ปฏิบัติการแล้ว ให้แจ้งกรมส่งเสริมการเกษตรทราบด้วย

5) การจัดทำคำขอรับการเสนองบประมาณจากแหล่งงบประมาณอื่น ๆ ให้เป็นไปตามหลักเกณฑ์ ดังนี้

5.1) หากโครงการใดมีรายการก่อสร้าง/สิ่งปลูกสร้าง รายการนั้นต้องดำเนินการในที่ดินที่หน่วยงานของกรมส่งเสริมการเกษตรครอบครองหรือใช้ประโยชน์ ตามภารกิจของกรมส่งเสริมการเกษตร

5.2) รายการครุภัณฑ์ต้องนำมาใช้ในงานตามภารกิจของกรมส่งเสริมการเกษตร

6) มอบหมายสำนักงานส่งเสริมและพัฒนาการเกษตรที่ 1 - 6 กองขยายพันธุ์พืช กำกับ ติดตามการดำเนินงานโครงการของงบจังหวัด กลุ่มจังหวัด งบเงินกู้ หรืองบอื่น ๆของหน่วยงานที่อยู่ในความรับผิดชอบ

**4.5.4 ทะเบียนเกษตรกรผู้ปลูกข้าวนาปี ปีการผลิต 2565/66**

**1) แจ้งปิดระบบทะเบียนเกษตรกรผู้ปลูกข้าวนาปี ปีการผลิต 2565/66**

กรมส่งเสริมการเกษตร แจ้งปิดระบบบันทึกข้อมูลและระบบบันทึกผลการตรวจสอบข้อมูลข้าวนาปี ปีการผลิต 2565/66 สำหรับข้าวที่ปลูกในช่วงวันที่ 1 พฤษภาคม – 31 ตุลาคม 2565 และข้าวที่ปลูกในช่วงวันที่ 1 เมษายน – 31 ตุลาคม 2565 **ปิดระบบบันทึกข้อมูลและระบบบันทึกผลการตรวจสอบข้อมูล ในวันที่ 15 มกราคม 2566** จึงขอให้เกษตรอำเภอแจ้งเจ้าหน้าที่ผู้ที่เกี่ยวข้องเร่งรัดการดำเนินงานให้แล้วเสร็จภายในกำหนดเวลา

**2) ตรวจสอบข้อมูลข้าวนาปี ปีการผลิต 2565/66 ก่อนเข้าร่วมโครงการภาครัฐ**

กรมส่งเสริมการเกษตร ได้ตรวจสอบการบันทึกข้อมูลทะเบียนเกษตรกรผู้ปลูกข้าวนาปี รอบที่ 1 ปีการผลิต 2565/66 ที่บันทึกผลผ่านแล้ว พบว่า มีข้อมูลที่ต้องตรวจสอบ แก้ไข หรือวาดแปลง   
เพื่อตรวจสอบรอบการเพาะปลูกเพิ่มเติม จึงขอให้เกษตรอำเภอแจ้งเจ้าหน้าที่ผู้ที่เกี่ยวข้องดำเนินการตรวจสอบ แก้ไข หรือวาดแปลง เพื่อตรวจสอบรอบการเพาะปลูกเพิ่มเติม **ซึ่งกรมส่งเสริมการเกษตรจะส่งไฟล์ข้อมูลอัพเดตในทุกวันจันทร์** เมื่อเจ้าหน้าที่ ทบก.ระดับจังหวัด ได้รับข้อมูลแล้ว จะส่งไฟล์ข้อมูลดังกล่าวให้เจ้าหน้าที่ ทบก. ระดับอำเภอ ทราบ  
ผ่านช่องทางไลน์กลุ่มงานข้อมูล kaset แพร่ และแจ้งผู้ที่เกี่ยวข้องดำเนินการแก้ไขต่อไป

**3) การยืนยันข้อมูลที่ติด Block Code จาก ธ.ก.ส.**

ด้วย ธ.ก.ส. ได้ส่งข้อมูลเกษตรกรที่ติด Block Code ซึ่งสรุปปัญหาที่พบ จาก Block code ได้แก่

1. ตรวจไม่พบเลขที่เอกสารสิทธิ์ หรือ ตรวจพบเลขที่เอกสารสิทธิ์ซ้ำซ้อนกัน

2. ตรวจพบข้อมูลการขึ้นทะเบียนฯไม่สมบูรณ์

3. ตรวจพบการใช้พื้นที่เพาะปลูกรวมกันเกินเนื้อที่ตามเอกสารสิทธิ์

จึงขอให้เกษตรอำเภอแจ้งเจ้าหน้าที่ผู้ที่เกี่ยวข้องดำเนินการตรวจสอบข้อมูลเกษตรกรที่ติด Block Code ในระบบทะเบียนเกษตรกร โดยเข้าไปกดยืนยันข้อมูลได้ในเมนูเข้าร่วมโครงการ --- โครงการ/มาตรการปี 2565 ---แก้ไข/ยืนยันข้อมูลที่ Block Code (จาก ธ.ก.ส.)

**4) แนวทางการตีกลับข้อมูลทะเบียนเกษตรกร เมื่อกรมฯ ส่งข้อมูลให้ ธ.ก.ส.แล้ว**

สำนักงานเกษตรจังหวัดแพร่ ได้จัดทำแนวทางการตีกลับข้อมูลทะเบียนเกษตรกร เมื่อกรมฯ ส่งข้อมูลให้ ธ.ก.ส.แล้ว ดังนี้

1) เจ้าหน้าที่เกษตรตำบล แจ้งขอตีกลับข้อมูลเกษตรกรรายที่ต้องการแก้ไขในระบบทะเบียนเกษตรกร เพื่อแก้ไขข้อมูลตามข้อเท็จจริง

2) เจ้าหน้าที่ ทบก. ระดับอำเภอ จัดทำบันทึกข้อความขออนุมัติการตีกลับเพื่อแก้ไขข้อมูลเสนอต่อเกษตรจังหวัด พร้อมแนบรายละเอียดข้อมูลเกษตรกรที่ข้อตีกลับ

3) เจ้าหน้าที่ ทบก.ระดับจังหวัด จำทำหนังสือขออนุมัติการตีกลับ เสนอต่ออธิบดีกรมส่งเสริมการเกษตร

4) กรมส่งเสริมการเกษตร อนุมัติการตีกลับ แจ้งหวัดแจ้งอำเภอดำเนินการแก้ไขข้อมูลตามข้อเท็จจริง

5) อำเภอ ดำเนินการแก้ไขข้อมูลและปฏิบัติตามคู่มือ ทบก.อย่างเคร่งครัด ทั้งนี้   
อาจมีการเรียกคืนเงิน/ติด Block Code ให้ตรวจสอบข้อมูลอีกครั้งต่อไป

**4.5.5 การเรียกคืนเงินกรณีผลการจ่ายเงินไม่ถูกต้องตามรายงานการตรวจสอบผลสัมฤทธิ์ และประสิทธิภาพการดำเนินงานโครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 ของกระทรวงเกษตรและสหกรณ์**

ตามหนังสือจังหวัดแพร่ ที่ พร 0009/ว4443 ลงวันที่ 29 พฤศจิกายน 2565 จังหวัดแพร่ได้ขอให้ดำเนินการเรียกคืนเงินกรณีผลการจ่ายเงินไม่ถูกต้องตามรายงานการตรวจสอบผลสัมฤทธิ์ และประสิทธิภาพการดำเนินงานโครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019   
ของกระทรวงเกษตรและสหกรณ์ โดยมีรายละเอียดที่เน้นย้ำ ดังนี้

กรมส่งเสริมการเกษตร ได้จัดทำรายงานการติดตามการจ่ายเงินเกินสิทธิ์ในโครงการช่วยเหลือเกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 ของกระทรวงเกษตรและสหกรณ์ ดังนี้

1) รายชื่อเกษตรกรมีพื้นที่ทำการเกษตรไม่เป็นไปตามเงื่อนไขการขึ้นทะเบียนของกรมส่งเสริมการเกษตร ในทุกอำเภอของจังหวัดแพร่ จำนวน 118 ครัวเรือน ให้ตรวจสอบรายชื่อจากระบบทะเบียนเกษตรกร   
เพื่อใช้ในการตรวจสอบและดำเนินการติดตามเกษตรกรกลุ่มดังกล่าว โดยขอให้เจ้าหน้าที่ดำเนินการติดต่อประสานงานกับเกษตรกรตามรายชื่อดังกล่าว เพื่อสอบถามถึงรายได้ภาคการเกษตรจากข้อมูลที่แสดง เนื่องจากเกษตรกรมีพื้นที่  
ทำการเกษตรไม่เป็นไปตามเงื่อนไขการขึ้นทะเบียนของกรมส่งเสริมการเกษตร หากเกษตรกรขึ้นทะเบียนเกษตรกรในปี 2562 และปี 2563 และมีรายได้ภาคการเกษตร ตั้งแต่ 8,000 บาทต่อปีขึ้นไป สามารถขึ้นทะเบียนเกษตรกรได้   
(ไม่ต้องคืนเงินในโครงการฯ) แต่ถ้ามีรายได้ภาคการเกษตรไม่ถึง 8,000 บาทต่อปี จะไม่สามารถขึ้นทะเบียนเกษตรกรได้ จึงขอให้ชี้แจงทำความเข้าใจในการคืนเงินในโครงการฯ พร้อมทั้งให้ลงลายมือชื่อรับทราบและยินยอมการคืนเงิน

2) รายชื่อเกษตรกรผู้ไม่มีสัญชาติไทยตามเงื่อนไขการขึ้นทะเบียนของกรมส่งเสริมการเกษตร ในพื้นที่อำเภอวังชิ้น จำนวน 6 ครัวเรือน ให้ตรวจสอบรายชื่อจากระบบทะเบียนเกษตรกร เพื่อใช้ในการตรวจสอบและดำเนินการติดตามเกษตรกรกลุ่มดังกล่าว โดยขอให้เจ้าหน้าที่ดำเนินการติดต่อประสานงานกับเกษตรกรตามรายชื่อดังกล่าว เพื่อชี้แจงทำความเข้าใจในการคืนเงินโครงการฯ เนื่องจากเกษตรกรที่ไม่มีสัญชาติไทย จะไม่สามารถ  
ขึ้นทะเบียนเกษตรกรได้ พร้อมทั้งให้ลงลายมือชื่อรับทราบและยินยอมการคืนเงิน

**4.5.6 การคัดเลือกเกษตรกร บุคคลทางการเกษตร และสถาบันเกษตรกรดีเด่นระดับจังหวัด ประจำปี 2566**

ด้วยกรมส่งเสริมการเกษตร ได้ปรับปรุงหลักเกณฑ์การคัดเลือกเกษตรกร บุคคลทางการเกษตร และสถาบันเกษตรกรดีเด่นระดับประเทศ ให้เหมาะสมกับสภาวการณ์ปัจจุบัน เพื่อใช้เป็นหลักเกณฑ์ในการคัดเลือกเกษตรกร บุคคลทางการเกษตร และสถาบันเกษตรกรดีเด่นระดับประเทศในส่วนที่กรมส่งเสริมการเกษตรรับผิดชอบ จำนวน

7 สาขา/ประเภท ประกอบด้วย เกษตรกรดีเด่นและบุคคลทางการเกษตรดีเด่น 5 สาขา ได้แก่ สาขาอาชีพทำสวน สาขาอาชีพทำไร่ สาขาอาชีพไร่นาสวนผสม ที่ปรึกษากลุ่มยุวเกษตรกร และสมาชิกกลุ่มยุวเกษตรกร สถาบันเกษตรกรดีเด่น

2 ประเภท ได้แก่ กลุ่มยุวเกษตรกร และกลุ่มแม่บ้านเกษตรกร ทั้งนี้ เพื่อให้การคัดเลือกครอบคลุมทุกกลุ่มเกษตรกร จังหวัดแพร่ จึงได้พิจารณาให้มีการคัดเลือก Smart Farmer ดีเด่นระดับจังหวัดเพิ่มเติมอีก 1 สาขา รวมเป็น 8 สาขา/ประเภท

จึงขอแจ้งให้เกษตรอำเภอและเจ้าหน้าที่ที่เกี่ยวข้อง วางแผนและจัดทำรูปเล่มเพื่อประกอบการพิจารณาคัดเลือกเกษตรกร บุคคลทางการเกษตร และสถาบันเกษตรกรดีเด่นระดับจังหวัด ประจำปี 2566 ส่งรูปเล่มฯ ให้กลุ่มยุทธศาสตร์และสารสนเทศ สำนักงานเกษตรจังหวัดแพร่ ภายในวันที่ 30 ธันวาคม 2565 สาขาละ 5 เล่ม

**มติที่ประชุม** รับทราบ

**4.6 อำเภอสอง** นายสำรวย ปัทม์ธรรม เกษตรอำเภอสอง แจ้งวาระ ดังนี้

ผลการดำเนินงานเดือน พฤศจิกายน 2565

- วันที่ ๒๓ พฤศจิกายน ๒๕๖๕ สำนักงานเกษตรอำเภอสองร่วมมอบสิ่งของพระราชทานผู้ประสบภัยหนาว ณ บ้านแม่พร้าว หมู่ที่ 9 ตำบลสะเอียบ อำเภอสอง จังหวัดแพร่

- วันที่ วันที่ ๒๕ พฤศจิกายน ๒๕๖๕ สำนักงานเกษตรอำเภอสองร่วมกิจกรรมอาสาพัฒนา เนื่องในวันคล้ายวันสวรรคตพระบาทสมเด็จพระมงกุฎเกล้าเจ้าอยู่หัว ณ อุทยานลิลิตพระลอ ตำบลบ้านกลาง อำเภอสอง จังหวัดแพร่

**มติที่ประชุม** รับทราบ

**4.7 อำเภอลอง** นางจรรฎา ดีปาละ เกษตรอำเภอลอง แจ้งวาระ ดังนี้

ผลการดำเนินงานเดือน พฤศจิกายน 2565

- เตรียมความพร้อมการดำเนินโครงการคลินิกเกษตรเคลื่อนที่ในพระราชานุเคราะห์ฯ ประชุมคณะกรรการโครงการคลินิกเกษตรเคลื่อนที่ฯ ระดับอำเภอ โดยมีนายอำเภอลอง เป็นประธาน ณ อบต.ต้าผามอก

- ติดตามการดำเนินงาน ศพก เครือข่าย ตำบลต้าผามอก เป็น ศพก.ต้นแบบ ที่สามารถถ่ายทอดความรู้ การทำเตาแก๊สจากเศษไม่ไผ่จากการทำตะเกียบ, การทำกล้วยอบสมุนไพร สร้างมูลค่าเพิ่มให้ผลผลิตกล้วย, การเลี้ยงหอยขม

- ร่วมกิจกรรมเอามื้อเกี่ยวข้าว ณ ศพก ตัวอย่าง ในน้ำมีปลา ในนามีข้าว

- ลงพื้นที่สำรวจการระบาดของโรคไหม้คอรวง ณ ตำบลบ่อเหล็กลอง โดยมักพบการเกิดโรคในข้าวพันธุ์ ขาวดอกมะลิ 105

- ขับเคลื่อนโครงการระบบส่งเสริมเกษตรแบบแปลงใหญ่ ปี 2566 กลุ่มแปลงใหญ่ส้มโอ ม.1 ต.ปากกาง อ.ลอง จ.แพร่ และกลุ่มแปลงใหญ่ส้มโอ ม.3 ต.ปากกาง อ.ลอง จ.แพร่

- ขับเคลื่อนโครงการระบบส่งเสริมเกษตรแบบแปลงใหญ่ ปี 2566 (แปลงใหญ่ยางพารา) ราคายางก้อน 25 - 29 บาท/ก้อน

**มติที่ประชุม** รับทราบ

**4.8 อำเภอเด่นชัย** นายศุภมิตร อินต๊ะ เกษตรอำเภอเด่นชัย แจ้งวาระ ดังนี้

ผลการดำเนินงานเดือน พฤศจิกายน 2565

- ร่วมประชุมการขับเคลื่อนการส่งเสริมการเกษตรด้วย BCG Model แบบบูรณาการเชิงพื้นที่ และแนวทางการดำเนินงานกรมส่งเสริมการเกษตรประจำปีงบประมาณ 2566

- ร่วมการประชุมชี้แจงโครงการพัฒนาเกษตรกรปราดเปรื่อง (Smart Farmer) ประจำปีงบประมาณ พ.ศ.2566 กิจกรรมพัฒนาเกษตรกรปราดเปรื่อง (Smart Farmer)

- ร่วมประชุมชี้แจงการปรับปรุงระบบการขึ้นทะเบียนและปรับปรุงทะเบียนเกษตรกรและระบบข้อมูลเกษตรกรผู้ประสบภัยพิบัติ (เกลือทะเล)

- ร่วมสัมมนาเจ้าหน้าที่ผู้รับผิดชอบศูนย์จัดการศัตรูพืชชุมชน ภายใต้โครงการศูนย์เรียนรู้  
การเพิ่มประสิทธิภาพการผลิตสินค้าเกษตร ปี 2566

- ร่วมประชุมเจ้าหน้าที่ผู้รับผิดชอบงานของกลุ่มอารักขาพืช จังหวัดแพร่

- ร่วมสัมมนาเชิงปฏิบัติการพัฒนาทักษะนายทะเบียนวิสาหกิจชุมชน ประจำปีงบประมาณ พ.ศ.2566

- รับการติดตามการดำเนินงานโครงการส่งเสริมการเกษตรจากกลุ่มยุทธศาสตร์และสารสนเทศ สำนักงานเกษตรจังหวัดแพร่

- ติดตามการดำเนินงานศูนย์จัดการดินและปุ๋ยชุมชน ตำบลแม่จั๊วะและติดตามการดำเนินงานกลุ่มแปลงใหญ่พืชผัก หมู่ 12 ตำบลไทรย้อยร่วมกับเจ้าหน้าที่กลุ่มอารักขาพืช สำนักงานเกษตรจังหวัดแพร่

- ร่วมประชุมและเข้าสำรวจการใช้ประโยชน์ที่ดินและการถือครองที่ดิน ร่วมกับสถานีพัฒนาที่ดินแพร่

- ร่วมกับศูนย์วิจัยและพัฒนาการเกษตรแพร่ ดำเนินโครงการส่งเสริมสนับสนุน การปลูกกัญชาหนึ่งล้านต้น เพื่อรองรับการใช้ประโยชน์ในครัวเรือนและทางการแพทย์

- ร่วมเป็นเจ้าภาพจัดงานจิบน้ำชา กาแฟ ยามเช้า อำเภอเด่นชัย ประจำเดือนพฤศจิกายน 2565

- ร่วมกิจกรรมโครงการอำเภอเด่นชัยยิ้มเคลื่อนที่

- ประชาสัมพันธ์และรับสมัครเกษตรรุ่นใหม่ โครงการพัฒนาเกษตรกรรุ่นใหม่ ให้เป็น Young Smart Famer ปี 2566

- ลงพื้นที่ให้คำแนะนำการจัดการแปลงมันสำปะหลังที่พบโรค ให้กับเกษตรกร หมู่ที่ 6   
ตำบลไทรย้อย อำเภอเด่นชัย จังหวัดแพร่

- เยี่ยมเยียนกลุ่มแม่บ้านเกษตร หมู่ 2 ตำบลไทรย้อย อำเภอเด่นชัย จังหวัดแพร่

- ดำเนินการส่งเสริมการใช้สารชีวภัณฑ์และแมลงศัตรูธรรมชาติทดแทนการใช้สารเคมี  
ทางการเกษตร

**มติที่ประชุม** รับทราบ

**4.9 อำเภอวังชิ้น** นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ รักษาราชการแทนเกษตรอำเภอวังชิ้น แจ้งวาระ ดังนี้

ผลการดำเนินงานเดือน พฤศจิกายน 2565

- ลงพื้นที่สำรวจข้อมูลการเพาะปลูกและผลิตไม้ผลและไม้ยืนต้นของอำเภอวังชิ้น จำนวน 8 ชนิด ได้แก่ ส้มเขียวหวาน ส้มโอ ทุเรียน เงาะ ลองกอง มะนาว ไผ่ และกาแฟ ลงในระบบ google form เพื่อรวบรวมเป็นฐานข้อมูลเอกภาพ

- โครงการส่งเสริมเกษตรแบบแปลงใหญ่ ปีงบประมาณ พ.ศ. 2566 เพื่อวิเคราะห์ศักยภาพและทบทวนผลการดำเนินงานของกลุ่มแปลงใหญ่ ปรับปรุงข้อมูลสมาชิกแปลงใหญ่ และจัดทำแผนการผลิตรายบุคคล (IFPP) จัดทำปฏิทินการผลิต

- การกระจายผลผลิตส้มเขียวหวาน มีหลายหน่วยงานเข้ามาร่วมดำเนินงานหาตลาดกระจายผลผลิตส้มเขียวหวาน เช่น สำนักงานพาณิชย์จังหวัดแพร่ ไปรษณีย์ไทย สภาเกษตรกรจังหวัดแพร่ และบริษัทเอกชน

- สถานการณ์ส้มเขียวหวาน อำเภอวังชิ้น

พื้นที่ให้ผลผลิต 13,487 ไร่ ผลผลิตส้มเขียวหวานทั้งหมด 32,670 ตัน

ผลผลิตส้มเขียวหวาน เบอร์ 000 ,00 8,167 ตัน

ผลผลิตส้มเขียวหวาน เบอร์ 0 , 1 19,275 ตัน

ผลผลิตส้มเขียวหวาน เบอร์ 2 ,3 5,227 ตัน

ราคาผลผลิต

ตลาดทั่วไป (ราคา ส้มสวย/ส้มลายแดง/ส้มลาย)

เบอร์ 00, 0 16/12/9 บาท

เบอร์ 1 10/7/4 บาท

เบอร์ 2 6/4/1 บาท

เบอร์ 3 - /2/- บาท

เบอร์ 4 - บาท

ตลาดโมเดิร์นเทรด

บริษัท สยามแมคโคร จำกัด 8 ตัน

บริษัท Tops supermarket 350 กก.

ไปรษณีย์ไทย

ดำเนินการเดือน พ.ย. 65 15 ตัน

บริษัทมาตา เทรคดิ้ง จำกัด

ส้มลายแดง พ.ย. 65 33 ตัน

- แจ้งแผนการดำเนินงานเดือนธันวาคม 2565

**มติที่ประชุม** รับทราบ

**4.10 อำเภอหนองม่วงไข่** นายธเนศพล วงศ์เจริญเกษตรอำเภอหนองม่วงไข่ แจ้งวาระ ดังนี้

- ได้รับมอบหมายจากนายอำเภอหนอวงม่วงไข่ ให้จัดงานวันดินโลก ในวันที่ 5 ธันวาคม 2565   
ณ ที่ว่าการอำเภอหนองม่วงไข่ ได้มีการระสานงานเครือข่ายเพื่อจัดหาวัสดุในการจัดงาน

- สถานการณ์พริกอำเภอหนองม่วงไข่

ราคาผลผลิตพริก 20 - 23 บาท/กิโลกรัม

พบปัญหาคือ บางล้ง ได้นำผลผลิตพริกจากพื้นที่อื่นมาปน เมื่อนำส่งขายทำให้เกิดปัญหาผลผลิตเน่าเสีย เนื่องจากพริกจากพื้นที่อื่น มีลักษณะอวบน้ำ จึงเน่าเสียได้ง่ายกว่าพริกของอำเภอหนองม่วงไข่ ทำให้ปัจจุบันถูกกดราคาพริก อยู่ที่ราคากิโลกรัมละ 8 บาท เป็นเวลา 1 สัปดาห์ ทำให้เกษตรกรชะลอการเก็บผลผลิตพริก

- การโอนเงินสนับสนุนเกษตรกรผู้ปลูกข้าวตามโครงการของรัฐ พบปัญหาเกษตรกร 1 ราย ได้นำพื้นที่ปลูกข้าวโพด มาขึ้นทะเบียนปลูกข้าว ซึ่งเจ้าหน้าที่ได้ลงพื้นที่ตรวจสอบพื้นที่แล้ว และเป็นแนวทางในการตรวจสอบพื้นที่ในปีต่อไปด้วย เพื่อไม่ให้เกิดความผิดพลาด

- การต่อทะเบียนวิสาหกิจชุมชน ได้ทำหนังสือแจ้งประชาสัมพันธ์ให้กลุ่มวิสาหกิจชุมชนมาต่อทะเบียนวิสาหกิจชุมชน

- ดำเนินการสำรวจเกษตรกรผู้ปลูกพืชฤดูแล้ง เพื่อรายงานในระบบการปลูกพืชฤดูแล้ง

- การขับเคลื่อนงานส่งเสริมการเกษตรด้วย BCG Model อำเภอหนองม่วงไข่คัดเลือกชนิดสินค้า พริก

เป้าหมาย

- มูลค่าของพริกเพิ่มขึ้น ร้อยละ 5 ต่อปี

- ลด ละ เลิก การใช้สารเคมี

- GAP เพิ่มขึ้นอย่างน้อยปีละ 10 ราย 15 ไร่

- การทำการเกษตรที่เป็นมิตรกับสิ่งแวดล้อมอย่างยั่งยืน

- แจ้งแผนการดำเนินงานเดือนธันวาคม 2565

**มติที่ประชุม** รับทราบ

**4.11 อำเภอเมืองแพร่** นายเรืองกิตต์ พันธุ์เลิศเมธี เกษตรอำเภอเมืองแพร่ แจ้งวาระ ดังนี้

ผลการดำเนินงานเดือน พฤศจิกายน 2565

- วันที่ 3 พฤศจิกายน 2565 วางแผนการดำเนินงานโครงการส่งเสริมการเพิ่มประสิทธิภาพการผลิตพืชเคี้ยวมัน (มะม่วงหิมพานต์) เพื่อความยั่งยืน ณ แปลงมะม่วงหิมพานต์ของ นายเดชฐาปณินท์ ฉิมภารสรินทร์ เกษตรกรผู้ปลูกมะม่วงหิมพานต์ตำบลบ้านถิ่น เพื่อพัฒนาประสิทธิภาพการผลิตให้มีคุณภาพ และวางแผนการส่งเสริมองค์ความรู้ในด้านต่างๆ ต่อไป

- วันที่ 4 พฤศจิกายน 2565 ตรวจแปลงของนายธวัชชัย เกษตรกรชาวสวนมะม่วงหิมพานต์ หมู่ที่ 3 ตำบลบ้านถิ่น ได้ประชาสัมพันธ์เฝ้าระวังการเข้าทำลายของโรคและแมลง ในมะม่วงหิมพานต์ และเฝ้าระวังการเข้าทำลายของเพลี้ยไฟและโรคแอนเทรคโนส

- วันที่ 23 - 24 พฤศจิกายน 2565 จัดเวทีเรียนรู้ โครงการพัฒนาศักยภาพกระบวนการผลิตสินค้าเกษตร กิจกรรมส่งเสริมการปลูกพืชใช้น้ำน้อยเสริมสร้างรายได้แก่เกษตรกร เป้าหมายเกษตรกรตำบลท่าข้ามจำนวน 20 ราย จัดเวทีเรียนรู้ ณ องค์การบริหารส่วนตำบลท่าข้าม

- วันที่ 24 พฤศจิกายน 2565 นายเรืองกิตติ์ พันธุ์เลิศเมธี เกษตรอำเภอเมืองแพร่ และ  
นายดำรง เจริญจิตต์ ปลัดอำเภอเมืองแพร่ ติดตามเยี่ยมเยียนแปลงของนายเสรี ชุ่มใจ เกษตรกรตำบลสวนเขื่อน ได้ให้คำแนะนำการผลิตพืชผัก และการป้องกันกำจัดศัตรูพืชโดยการใช้สารชีวภัณฑ์ ในภายในแปลงมีการปลูกพืชผัก  
หลายชนิด อาทิเช่น กวางตุ้ง กะหล่ำปลี กะหล่ำดอก

- วันที่ 25 พฤศจิกายน 2565 ถ่ายทอดความรู้เรื่องการสร้างความมั่นคงทางอาหารและการอารักขาพืช ตามหลัก BCG Model แก่กลุ่มแม่บ้านเกษตรกร ตำบลทุ่งโฮ้ง

- วันที่ 28 พฤศจิกายน 2565 จัดเวทีวิเคราะห์จัดทำแผนและปรับปรุงข้อมูลของกลุ่มแปลงใหญ่มะม่วง ตำบลบ้านถิ่น ณ ศาลาอเนกประสงค์หมู่ 11 ตำบลบ้านถิ่น อำเภอเมืองแพร่ จังหวัดแพร่

- วันที่ 24 พฤศจิกายน 2565 ร่วมต้อนรับองคมนตรีและคณะ ติดตามการขับเคลื่อนโครงการอ่างเก็บน้ำแม่แคมอันเนื่องมาจากพระราชดำริ

**มติที่ประชุม** รับทราบ

**4.12 อำเภอสูงเม่น** นางหนึ่งฤทัย กองนำ เกษตรอำเภอสูงเม่น แจ้งวาระ ดังนี้

- รายงานผลการดำเนินงานเดือนพฤศจิกายน 2565

- แจ้งแผนการดำเนินงานเดือนธันวาคม 2565

- การดำเนินการเร่งรัดการเบิกจ่าย การส่งหลักฐานการเบิกจ่าย ขอให้เจ้าหน้าที่ผู้รับผิดชอบโครงการสำนักงานเกษตรจังหวัด ช่วยประสานงาน และตรวจสอบเอกสารหลักฐานการเบิกจ่ายให้อำเภอด้วย เพื่อให้การดำเนินการเป็นไปด้วยความเรียบร้อย

**มติที่ประชุม** รับทราบ

**4.13 อำเภอร้องกวาง** นายภูเบศ สิริธราพงษ์ เกษตรอำเภอร้องกวาง แจ้งวาระ ดังนี้

ผลการดำเนินงานเดือนพฤศจิกายน 2565

- การให้ความช่วยเหลือผู้ประสบภัยพิบัติ อำเภอร้องกวาง เมื่อวันที่ 21 สิงหาคม 2565 โดยมีเกษตรกรผู้ประสบภัยพิบัติด้านพืช จำนวน 99 ราย ในพื้นที่หมู่ที่ 5, 4, 7, 13 และ 14 ตำบลบ้านเวียง

อำเภอ ช่วยเหลือ หมู่ที่ 4, 7, 13 และ 14 จำนวน 379,181 บาท

จังหวัด ช่วยเหลือ หมู่ที่ 5 จำนวน 245,427 บาท

รวม 624,608 บาท

- วันที่ 4 พฤศจิกายน พ.ศ. 2565 ร่วมการทอดกฐินอำเภอร้องกวาง ประจำปี 2565   
ณ วัดอ้อยหลวง หมู่1 ตำบลบ้านเวียง อำเภอร้องกวาง จังหวัดแพร่

- วันที่ 16 พฤศจิกายน พ.ศ. 2565 ร่วมกิจกรรม (Kick Off) การจัดการขยะเปียกลดโลกร้อน ขององค์กรปกครองส่วนท้องถิ่น เพื่อรณรงค์ให้ทุกครัวเรือนในอำเภอร้องกวาง จัดทำขยะเปียกลดโลกร้อน ภายใน  
เดือน พฤศจิกายน 2565 ตามนโยบายของกระทรวงมหาดไทย และของรัฐบาล ณ โรงเรียนบ้านแม่ทราย (คุรุราษฎร์เจริญวิทย์)

- วันที่ 25 พฤศจิกายน 2565 ร่วมกิจกรรมจิตอาสาพัฒนา เพื่อสำนึกในพระมหากรุณาธิคุณ ในโอกาสวันสำคัญของชาติไทย เนื่องในวันพระบาทสมเด็จพระมงกุฎเกล้าเจ้าอยู่หัว (วันสมเด็จพระมหาธีรราชเจ้า)   
ณ ค่ายลูกเสือจังหวัดแพร่ (บริเวณถ้ำผานางคอย) หมู่ที่ 8 ตำบลร้องกวาง อำเภอร้องกวาง จังหวัดแพร่

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**5.1 แผนการปฏิบัติงานตามระบบส่งเสริมการเกษตรเดือนธันวาคม 2565**

**มติที่ประชุม** เห็นชอบ

**ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด**

**6.1 แจ้งโอนเงินช่วยเหลือสมาชิกผู้ประสบภัยธรรมชาติ**

สหกรณ์ออมทรัพย์กรมส่งเสริมการเกษตร จำกัด ได้โอนเงินช่วยเหลือสมาชิกผู้ประสบภัยธรรมชาติ เมื่อวันที่ 22 พฤศจิกายน 2565 จ.แพร่ มีผู้ได้รับเงินช่วยเหลือ จำนวน 3 ราย

**6.2 การจ่ายคืนเงินประกันให้กับสมาชิก**

บริษัทไทยประกันชีวิต จ่ายเงินคืนประสบการณ์ ให้กับสหกรณ์ฯ 461,422.49 บาท คณะกรรมการมีมติเห็นชอบ ให้คืนเงินประสบการณ์ทั้งหมดกับสมาชิกผู้ทำประกัน 6.48 บาท ต่อค่าเบี้ยประกัน 640 บาท ต่อทุนประกัน 100,000 บาท โดยโอนเข้าบัญชีออมทรัพย์ Online ของสมาชิกเรียบร้อยแล้ว

**6.3 การใช้สิทธิ์ลงคะแนนสรรหาประธานกรรมการ กรรมการดำเนินการ ชุดที่ 52/53 ปีบัญชี 2566 และผู้ตรวจสอบกิจการ ปีบัญชี 2566-2567**

ขอเชิญสมาชิกใช้สิทธิ์ลงคะแนนสรรหา Online ในวันศุกร์ที่ 6 มกราคม 2566 ตั้งแต่เวลา 05.00 -20.00 น. ได้ที่ <http://vote.savco-doae.com>

สมาชิกที่เข้าร่วมกิจกรรมสหกรณ์ฯ ในการใช้สิทธิ์ลงคะแนนสรรหาประธานกรรมการ กรรมการดำเนินการ ชุดที่ 52/53 ปีบัญชี 2566 และผู้ตรวจสอบกิจการ ปีบัญชี 2566-2567 จะได้รับเงินสวัสดิการสนับสนุนการมีส่วนร่วมกิจกรรมคนละ 600 บาท โดยนำเข้าบัญชีออมทรัพย์ออนไลน์ของสมาชิก ภายในเดือนมกราคม 2566

\*\*\* สำหรับสมาชิกที่ไม่ได้ใช้สิทธิ์ลงคะแนนสรรหา และสมาชิกสมทบทุกคนจะได้รับเงินสวัสดิการ   
คนละ 300 บาท โดยสหกรณ์ฯ จะโอนเงินเข้าบัญชีออมทรัพย์ออนไลน์ให้ ภายในเดือนมกราคม 2566 \*\*\*

**มติที่ประชุม** รับทราบ

**ระเบียบวาระที่ 7 เรื่องอื่นๆ**

**7.1 การจัดงาน Field Day ปีงบประมาณ พ.ศ. 2566**

การจัดงาน Field Day ปีงบประมาณ พ.ศ. 2566 เน้นการให้เกษตรกรได้ศึกษาตามบานเรียนรู้ และให้ใช้วิทยากรเกษตรกรในพื้นที่เป็นวิทยากรประจำฐานเรียนรู้

**7.2 การส่งเอกสารจัดซื้อจัดจ้าง**

ขอให้อำเภอตรวจสอบเอกสารการจัดซื้อจัดจ้างให้ถูกต้อง เช่น หน่วยของวัสดุที่จัดซื้อ ปริมาณการจัดซื้อจัดจ้าง ความถูกต้องของใบส่งของ และเอกสารตรวจรับพัสดุ เป็นต้น

**7.3 บริษัท มาตา เทรดดิ้ง รับซื้อผลผลิตพืชตระกูลส้ม**

บริษัท มาตา เทรดดิ้ง รับซื้อผลผลิตพืชตระกูลส้ม เช่น ส้มโอ พันธุ์ทองดี และมะนาว หากมีผลผลิตในพื้นที่สามารถติดต่อให้บริษัท มาตา เทรดดิ้ง เข้าไปรับซื้อผลผลิตได้

**มติที่ประชุม** รับทราบ

**เลิกประชุมเวลา 12.42 น.**

ลงชื่อ พนัชกร จันทร์ทวี ผู้ตรวจบันทึกการประชุม

(นางพนัชกร จันทร์ทวี)

ตำแหน่ง หัวหน้ากลุ่มยุทธศาสตร์และสารสนเทศ

ลงชื่อ แพงมณี ขัดนันตา ผู้จดบันทึกการประชุม

(นางสาวแพงมณี ขัดนันตา)

ตำแหน่ง นักวิชาการส่งเสริมการเกษตรปฏิบัติการ